εργαστήρι μάθησης και πολιτισμού: Ο Ποντιακός Πολιτισμός\nτου Γιώργου Χουρμουζιάδη\nΟλοι οι πολιτισμοί του πλανήτη μας θεμελιώθηκαν σε τέσσερις παράγοντες: στη σκέψη, στη γλώσσα (την ομιλία - επικοινωνία), στην παραγωγή της τροφής και στην κοινωνική οργάνωση. Δε θα αναπτύξω το θέμα μου ιστορικά, γιατί ο Ποντιακός Πολιτισμός δεν κινδυνεύει ως ιστορική κατηγορία ούτε ως σύνολο συγκεκριμένων πληροφοριών, γιατί αυτά έχουν καταγραφεί, έτσι κι αλλιώς όχι μόνο σε πολυάριθμες ειδικές μελέτες, αλλά και στην ίδια τη συνείδηση του Ποντιακού Ελληνισμού. Κι αυτό σημαίνει πως για να αμφισβητήσεις τον Ποντιακό Πολιτισμό είναι σαν να αμφισβητείς τον Ποντιακό Ελληνισμό. Γιατί συμβαίνει με τους Ποντίους αυτό που πολύ σπάνια το συναντάς: τα πράγματα, οι ήχοι, τα χρώματα, οι μελωδίες, οι λέξεις, οι μυρωδιές να ταυτίζονται με τους ανθρώπους. Ετσι δεν μπορείς να αμφισβητήσεις μόνο το ένα από τα δύο.\nΘα αναφερθώ, με επιγραμματικό τρόπο στις προσπάθειες των ίδιων των Ποντίων για να επιζήσει ο Πολιτισμός τους, να επιζήσουν αυτοί οι ίδιοι ως πολιτιστική οντότητα κάτω από τους λεβέντικους και νοσταλγικούς μαζί ήχους του Ελματσούκ, του Εταίρε, του Κοτς, του Τερς και του πανάρχαιου Πυρρίχιου και μιλώντας στους κλειστούς κύκλους τους την ποντιακή γλώσσα.\nΤα βασικά στοιχεία που χαρακτηρίζουν τον Ποντιακό Πολιτισμό ως ιδιαίτερη ιστορική και ανθρωπολογική οντότητα είναι τρία: Το Περιβάλλον, τα Πράγματα (φαγητό, ενδυμασία κλπ.) και η Γλώσσα.\nΤο Περιβάλλον: και ως φυσικό και ως ανθρωπογενές. Το φυσικό ως σύνολο γεωγραφικών στοιχείων και το ανθρωπογενές όχι μόνο ως σύνολο κατασκευών, αλλά και ως ένα απαράβατο πλέγμα παραγωγικών και κοινωνικών σχέσεων. Το φυσικό μέρος αυτού του στοιχείου, που έχει επηρεάσει και τα άλλα δύο στοιχεία του Ποντιακού Πολιτισμού (Πράγματα και Γλώσσα) μετά τη γενοκτονία δεν είναι δυνατό, όπως καταλαβαίνετε, να συντηρηθεί, να διασωθεί ως συγκεκριμένο αντικειμενικό στοιχείο. Υπάρχει μόνο εκεί που το άφησαν οι πρόγονοι, στον Πόντο. Και όπως είπε και ο Ρίτσος «αυτό το χώμα είναι δικό μας και δικό σας, δεν μπορεί κανείς να μας το πάρει». Και φυσικά διασώζεται αναλλοίωτο μέσα στη μνήμη αυτών που το έζησαν. Αυτών που γεννήθηκαν και μεγάλωσαν μέσα σ' αυτό και δεν έχουν χαθεί βίαια ή δεν έχουν πεθάνει με την έντονη νοσταλγία να ξαναγυρίσουν σ' αυτό. Αυτό που ούτε οι δηλώσεις ούτε οι πολιτικές μπορούν να το αλλοιώσουν. Μπορεί οι γενοκτόνοι να αφάνισαν ζωές, να έπνιξαν μέσα στο αίμα όνειρα και ελπίδες για τη ζωή, το Φυσικό Περιβάλλον, όπου γεννήθηκε ο Ποντιακός Πολιτισμός, θα παραμένει εκεί να μας θυμίζει και οι προσκυνητές ή οι τουρίστες να το φωτογραφίζουν και να το περιγράφουν στους άλλους. Αυτό εξάλλου ταυτίζεται με το Παρελθόν, που όπως και αν το περιγράψει κανείς, από όποια γωνιά κι αν το φωτογραφίσει, θα μένει πάντα αναλλοίωτο.\nΚαι από τα ανθρωπογενή στοιχεία του Περιβάλλοντος όμως, έχουν απομείνει πολλά. Σπίτια, γεφύρια, μοναστήρια, εκκλησιές, άλλα όρθια εκεί που τα άφησαν εκείνοι κι άλλα μισογκρεμισμένα για να μαρτυρούν ό,τι μέσα σ' αυτά έλαβε χώρα: η δουλιά, ο έρωτας, ο θάνατος και ό,τι από αυτά προέκυπτε, ως ζωή, ως πράγμα, ως μνημόσυνο, ως αντικειμενική συνθήκη της ύπαρξής τους, όπως θα έλεγε και ο Κ. Μαρξ.\nΤα Πράγματα: Αυτά πρέπει να τα διακρίνουμε σε δυο μεγάλες κατηγορίες: στα πράγματα της δουλιάς και στα πράγματα της καθημερινότητας. Τα πρώτα λέγονται κι αλλιώς, μέσα παραγωγής. Από το μολύβι του λογιστή που έγραφε μέσα σε μεγάλα κατάστιχα τα τσουβάλια με τα φουντούκια που έπαιρναν το δρόμο της αγοράς και τους σχετικούς λογαριασμούς μέχρι το σκαλιστήρι του προλετάριου, το αλέτρι του γεωργού. Από αυτά λίγα έχουν διασωθεί και βρίσκονται τώρα σε λαογραφικές συλλογές και σε λαογραφικά μουσεία. Δυστυχώς όμως, όλα αυτά εκτίθενται με ένα τρόπο που δεν αποκαλύπτουν την ταξική τους προέλευση όπως έπρεπε να το κάνουν. Και έτσι δε μας λένε την αλήθεια. Δε μας λένε δηλαδή πως και η παραδοσιακή ποντιακή κοινωνία είχε και αυτούς που εμπορεύονταν φουντούκια, αλλά και αυτούς που είχαν σαν βιος τους μόνο το σκαλιστήρι. Δε μας λένε, με άλλα λόγια, πως και εκείνη η κοινωνία είχε και τους εργάτες και τα αφεντικά. Και πώς ο Πολιτισμός στο βαθμό που ταυτίζεται με την Ιστορία είναι το προϊόν της σύγκρουσης αυτών των δυο.\nΑν θέλουμε να μιλήσουμε με ειλικρίνεια για έναν πολιτισμό, όποιος και αν είναι αυτός, πρέπει να το λέμε κι αυτό. Γιατί μόνο έτσι θα μπορέσουμε να εντοπίσουμε και να ερμηνεύσουμε τις εσωτερικές του διαφορές, αλλά και να κατανοήσουμε το λόγο της διάρκειάς του. Τη σημασία της επιβίωσής του από την ιστορική άποψη και όχι απλώς τη συναισθηματική.\nΤα δεύτερα, τα πράγματα της καθημερινότητας, είναι όλα εκείνα που βρίσκονται έξω από τη δουλειά. Μακριά από το μολύβι του λογιστή, τα φουντούκια του έμπορα και το σκαλιστήρι του προλετάριου. Μακριά, κατά κάποιον τρόπο από την οικονομική βάση του Ποντιακού Πολιτισμού. Είναι όλα εκείνα που σχετίζονται με το κορμί μας και με την ψυχή μας. Αυτά που βάζουμε επάνω στο σώμα μας και στο τραπέζι μας και κείνα που αποθέτουμε στο εικονοστάσι ή στη βιβλιοθήκη μας: σερβίτσια, ρούχα, κεντήματα, εικόνες, θυμιατά, ζωγραφιές, κοσμήματα, βιβλία, και, φυσικά, μαζί μ' αυτά, τα τραγούδια, τα παραμύθια, οι παροιμίες, τα αινίγματα, τα νανουρίσματα και τα μοιρολόγια. Ο,τι, τελικά, συνόδευε τις νεκρώσιμες και τις αναστάσιμες στιγμές της ζωής: τους γάμους, τη γέννα, τα βαφτίσια, τα γλέντια, το θάνατο, τις κηδείες. Και απ' αυτά πολλά έχουν σωθεί και πιο πολλά έχουν καταγραφεί. Αλλα στα σπίτια, των απογόνων, άλλα στις συλλογές και τα μουσεία, και άλλα μέσα σε βιβλία πολύτιμα, που έγραψαν αξιόλογοι και ακάματοι ερευνητές του Ποντιακού Πολιτισμού.\nΗ γλώσσα: Οι παλαιοανθρωπολόγοι, βασισμένοι στις προτάσεις της εξελικτικής θεωρίας πιστεύουν ότι ο άνθρωπος ξεχώρισε ως είδος από τους δυο άλλους συγγενείς του, το γορίλα και τον χιμπατζή από τότε που άρχισε να μιλάει, και να επικοινωνεί. Δηλαδή, πριν από 7 εκατομμύρια χρόνια. Κι αυτό σημαίνει πως η γλώσσα χαρακτηρίζει τον άνθρωπο ως άνθρωπο. Και όσο αυτός κάτω από την επίδραση του ενός ή του άλλου περιβάλλοντος αναγκάζεται να αντιμετωπίσει προβλήματα που σχετίζονται με την επιβίωσή του αποκτάει τα ιδιαίτερα χαρακτηριστικά του, αυτά που τον ξεχωρίζουν από τους άλλους, όχι φυλετικά. Και ένα από αυτά, ίσως το πιο σημαντικό είναι η γλώσσα. Μέσα σ' αυτήν αντανακλάται όλη του η προσπάθειά να δαμάσει και να οργανώσει το Περιβάλλον. Να οργανώσει, επίσης, την παραγωγή των Πραγμάτων και, τέλος, να θεσμοποιήσει την οργάνωση των κοινωνικών του σχέσεων. Κι αυτό σημαίνει πως η μελέτη της γλώσσας είναι ουσιαστικά μελέτη του πολιτισμού. Μελέτη της σκέψης και της ψυχής. Γι' αυτό και η μελέτη της ποντιακής γλώσσας δεν αποτελεί μια σχολαστική, γλωσσολογική δραστηριότητα, αλλά μια πολυεπίπεδη ανθρωπολογική προσέγγιση του Ποντιακού Πολιτισμού.\nΤο ερώτημα είναι, τι ακριβώς κάνουν οι Πόντιοι για να κρατήσουν ζωντανό τον πολιτισμό τους. Οι ειδικοί επιστήμονες τον μελετούν. Οι απλοί άνθρωποι τον ζουν μέσα από τα τραγούδια, τους ήχους του κεμεντζέ και την ένταση του χορού. Ιδρύουν συλλόγους, θεατρικά και μουσικά συγκροτήματα, οργανώνουν λαογραφικές συλλογές, πανηγυρίζουν, προσεύχονται στην Παναγία της Σουμελά, μαγειρεύουν χαβίτς, πλουγούρ, χασίλ λαβάσια, φελιά, φούστρον, χαψία, καρτόφια. Οσο για τους πόντιους πολιτικούς και το υπουργείο Πολιτισμού, δεν αντιμετωπίζουν τον Ποντιακό Πολιτισμό και ως μια πολύτιμη ιδεολογική πλατφόρμα, πάνω στην οποία θα μπορούσε να αναπτυχθούν τα θεωρητικά επιχειρήματα για μια πάλη ενάντια στην Παγκοσμιοποίηση, ενάντια στον Ιμπεριαλισμό (Eduard Said). Οχι. Αυτοί παρακολουθούν τον Ποντιακό Πολιτισμό σαν ένα φολκλορικό φαινόμενο και σαν ένα εύκολο τρόπο να μαζεύουν ψήφους χορεύοντας και υποσχόμενοι!\nΠΗΓΗ:εφημ. ΡΙΖΟΣΠΑΣΤΗΣ, ΕΝΘΕΤΗ ΕΚΔΟΣΗ: "7 ΜΕΡΕΣ ΜΑΖΙ"\nΑναρτήθηκε από ΚΩΔΩΝΑΚΗΣ Γ. στις 11/04/2009 05:28:00 μ.μ.\nΗ φιλοσοφία ενάντια στα είδωλα\nΆνθρωπος & Φύση\nΗ ηδονική απουσία γνησιότητας\nΔημοκρατίες χωρίς δημοκράτες\nΗ ποίηση του Μανώλη Αναγνωστάκη με το φακό της κρ...


Μίλτος Πασχαλίδης • Βιογραφία, στίχοι & τραγούδια • Στίχος\nΕρμηνευτής/τρια Μίλτος Πασχαλίδης\nΜίλτος Πασχαλίδης – Βιογραφία\nΤελικά η μητέρα του είχε δίκιο. Ποτέ δεν έμαθε φλογέρα… Κιθάρα διδάχθηκε στο Ελληνικό ωδείο, στη τάξη του Χαράλαμπου Εκμετζόγλου, από τον Παναγιώτη Ιωάννου.\nΟ κύκλος κλείνει το 1995. Πρώτη του δισκογραφική παρουσία οι “Χαΐνηδες“. Δισκογραφούν μαζί τον πρώτο ομώνυμο δίσκο (1991) μουσικού εργαστηρίου “Νεάρχου ραπλους” καθώς και στον ομώνυμο δίσκο.\nΤο 1995 ηχογραφεί τον πρώτο προσωπικό του δίσκο, το “παραμύθι με λυπημένο τέλος” σε παραγωγή Μάνου Ξυδούς. Στίχοι και μουσική υπογράφονται από τον ίδιο και τρία τραγούδια από τον Θοδωρή Παυλάκο. Συμμετέχουν σε δύο τραγούδια οι Πυξ Λαξ.\nΟ Μίλτος Πασχαλίδης συμμετέχει σε συναυλίες του Γιάννη Μαρκόπουλου, τραγουδάει στο “Χάραμα” με την Δήμητρα Γαλάνη, συνεργάζεται δισκογραφικά με τον Λαυρέντη Μαχαιρίτσα, τον Βαγγέλη Γερμανό, την Καλλιόπη Βέττα, τον Θανάση Γκαϊφύλλια, την Ελένη Τσαλιγοπούλου κ.α.\nΠαράλληλα συνεχίζει να φτιάχνει καινούργια τραγούδια και το 1998, σε παραγωγή Ηλία Μπενέτου, ηχογραφεί το δεύτερο προσωπικό του δίσκο, τις “Κακές συνήθειες”. Ένα τραγούδι ερμηνεύει ο Βασίλης Παπακωνσταντίνου.\nΤο χειμώνα του 1999 τραγουδάει στο “Άλσος” με τον Δημήτρη Μητροπάνο. Το επόμενο καλοκαίρι οργώνει τα γήπεδα της επικράτειας παρέα με τον Βασίλη Παπακωνσταντίνου.\nΤον Απρίλιο του 2001 κυκλοφορεί ο τρίτος προσωπικός του δίσκος, με τίτλο “Βυθισμένες άγκυρες”, σε παραγωγή Ηλία Μπενέτου και ενορχήστρωση Νίκου Γράψα.\nΤον Οκτώβριο του 2003 και με τίτλο “Η μόνη μου πατρίδα είναι ο χρόνος” κυκλοφορεί και ο τέταρτος δίσκος του, με τη συμμετοχή του Σωκράτη Μάλαμα. Ο δίσκος είναι και αυτός με παραγωγό τον Ηλία Μπενέτο και ενορχηστρωτή τον Γιώργο Μπουσούνη.\nΣτις αρχές Νοέμβρη 2005 κυκλοφόρησε ο δίσκος, «Έχουν περάσει χρόνοι δέκα», ζωντανή ηχογράφηση στο θέατρο Βράχων, με τη συμμετοχή φίλων συναδέλφων, όπως: Βαγγέλης Γερμανός, Μαργαρίτα Ζορμπαλά, Βασίλης Παπακωνσταντίνου, Δημήτρης Μητροπάνος, Ελένη Τσαλιγοπούλου, Χρήστος Θηβαίος κ.α. Το 2006 το υλικό της συναυλίας εκδίδεται σε ειδική έκδοση με DVD.\nΤο 2009 συνεργάζεται σε μια σειρά συναυλιών σε Ελλάδα και Κύπρο με το Θάνο Μικρούτσικο. Επίσης, συμμετέχει στην επανεκτέλεση του έργου “Καπνισμένο τσουκάλι” του Χρήστου Λεοντή σε ποίηση Γ. Ρίτσου.\nΟ “Ξένιος” είναι ο έβδομος προσωπικός του δίσκος, σε επιμέλεια παραγωγής Θύμιου Παπαδόπουλου.\nΤο 2012 κυκλοφορεί ο δίσκος του με τίτλο “Ξένοι σ’ έναν τόπο που αλλάζει”.\nΤο 2014 κυκλοφορεί ο δίσκος του με τίτλο “Καλοκαίρι στην Αμοργό“.\nσυντάκτης Στίχοι · Published 14 Απριλίου 2022 · Last modified 12 Απριλίου 2022\nΠάρε το τραγούδι από την αρχή\nγια τ' αστέρι πού 'πεσε στο χώμα,\nτο λουλούδι που δε βρήκε χρώμα,\nκι έμεινε βουβό σαν ενοχή.\nΤο τραγούδι απ' την αρχή στίχοι (συνέχεια) »\nσυντάκτης Στίχοι · Published 23 Νοεμβρίου 2021 · Last modified 24 Νοεμβρίου 2021\nΣτoν ουρανό θα χάθηκαν τα χρόνια,\nπατημασιές θηράματος στα χιόνια.\nΕκεί θα προσμετρήθηκαν οι μέρες,\nγια μια παρτίδα φως με τους αιθέρες.\nΣτον ουρανό στίχοι (συνέχεια) »\nΘα αμαρτήσω στην ψυχή, για σένα θα φωνάξω\nκαι στην αγάπη μας μπροστά ένα κερί θ' ανάψω.\nΈτσι αγαπάω στίχοι (συνέχεια) »\nσυντάκτης Στίχοι · Published 22 Δεκεμβρίου 2020 · Last modified 20 Δεκεμβρίου 2020\nΣτίχοι: Κώστας Κατσώνας\nΤραίνο που μες στη νύχτα τρέχει\nΕίν' η ψυχή που όσα κατέχει\nο νους του ανθρώπου τα αγνοεί\nΤραίνο στίχοι (συνέχεια) »\nσυντάκτης Στίχοι · Published 10 Νοεμβρίου 2020 · Last modified 8 Νοεμβρίου 2020\nΗπειρώτικο - Μίλτος Πασχαλίδης\nΗπειρώτικο στίχοι (συνέχεια) »\nσυντάκτης Στίχοι · Published 23 Ιουνίου 2020\nΚαρδιά μου ονειρεύεσαι\nθαμπώνεσαι απ' το ψέμα\nσαν τον ζητιάνο που θωρεί\nτου βασιλιά το στέμμα\nΌνειρα στίχοι (συνέχεια) »\nσυντάκτης Στίχοι · Published 13 Μαΐου 2020\nΚαι να γυρίσω ξέχασα στίχοι (συνέχεια) »\nκόσμος φιλί εδώ χρόνος λίγο θάλασσα άνοιξη μόνο μέρα βράδυ Μαζί θέλω χρώμα όνειρο καρδιά ψέμα βροχή ταξίδι ποτέ Αύγουστος νησί παιδί ζωή αστέρι ψυχή φωτιά πόνος πάντα σ' αγαπώ αγάπη εγώ φως νύχτα φεγγάρι απόψε γυναίκα μάτια δρόμος φεύγω καράβι λαθος θυμάμαι τραγούδι ουρανός ήλιος μοναξιά έρωτας καλοκαίρι σιωπή άνθρωπος\nΔημήτρης Μητροπάνος Νίκος Πορτοκάλογλου Γλυκερία Ελένη Τσαλιγοπούλου Αλκίνοος Ιωαννίδης Παντελής Θαλασσινός Δήμητρα Γαλάνη Σωκράτης Μάλαμας Χάρις Αλεξίου Μίλτος Πασχαλίδης Γιώργος Νταλάρας Γιάννης Χαρούλης Ελεωνόρα Ζουγανέλη Χρήστος Θηβαίος Γιάννης Χαχαδάκης Ελευθερία Αρβανιτάκη Νατάσσα Μποφίλιου Λαυρέντης Μαχαιρίτσας Γιάννης Κότσιρας Θανάσης Παπακωνσταντίνου Δημήτρης Ζερβουδάκης Μπάμπης Στόκας Γιώτα Νέγκα Βασίλης Παπακωνσταντίνου Πυξ Λαξ


Νίκη για την ΑΕΛ επί του Αχιλλέα | ΓΗΠΕΔΟ\nΑρχική ΚΑΛΑΘΟΣΦΑΙΡΑ ΚΥΠΡΟΣ Νίκη για την ΑΕΛ επί του Αχιλλέα\nΝίκη για την ΑΕΛ επί του Αχιλλέα\nΗ ΑΕΛ επικράτησε στην εντός έδρας αναμέτρηση με τον Αχιλλέα Καϊμακλίου, με 90-65, για την 7η αγωνιστική της ΟΠΑΠ Basket League. Κορυφαίος του αγώνα ο Μπράντον Αβερέτε με 3 τρίποντα, 3 ριμπάουντ και 5 ασίστ.\nΟι γηπεδούχοι πήραν προβάδισμα 9 πόντων στο 5’ με σκορ 11-2. Ο Αχιλλέας μείωσε σε 11-9 στο 6’, μετά το εύστοχο τρίποντο του Γεωργακούδη. Με τη λήξη του δεκαλέπτου η ΑΕΛ είχε προβάδισμα ενός πόντου 20-19.\nΣτη δεύτερη περίοδο οι «γαλαζοκίτρινοι» της Λεμεσού πήραν προβάδισμα 12 πόντων στο 14’ (31-19), πετυχαίνοντας 11 σερί πόντους. Η διαφορά συνέχισε να αυξάνεται με τους γηπεδούχους να φτάνουν στο +20 στο τελευταίο δευτερόλεπτο με το λεϊ απ του Πίγκραμ, και το σκορ ημιχρόνου ήταν 52-32.\nΣτο τρίτο δεκάλεπτο ο Αχιλλέας μείωσε στο 27’ σε 60-46, όμως η ΑΕΛ διατηρούσε το προβάδισμα της και με τις εύστοχες βολές του Πιττάκα στο 28’ και το τρίποντο του Μονιάτη στο τελευταίο λεπτό το δεκάλεπτο έληξε με σκορ 69-51.\nΣτην τελευταία περίοδο οι γηπεδούχοι διατήρησαν τη διαφορά τους, φτάνοντας στο +25 στο τελευταίο λεπτό (90-65) και με αυτό το σκορ οι «λέοντες» πήραν τη νίκη.\nΤΑ ΔΕΚΑΛΕΠΤΑ: 20-19, 52-32, 69-51, 90-65\nΑΕΛ (Μάρκος Ασωνίτης): Αβερέτε 27 (3), Μάγκνιγκαντ 25 (2), Πιττάκας 2, Πίγκραμ 25 (6), Αλεξάνδρου, Στυλιανού, Δανιήλ 2, Ιωαννίδης, Μονιάτης 9 (1), Χανούν\nΑχιλλέας Καϊμακλίου (Κυριάκος Γιαγκουλής): Μπράουν 33 (1), Γεωργακούδης 3 (1), Τρετιακόβ 3, Νάιλς 11 (1), Κάκκουρας, Χριστούδιας 10 (2), , Βασιλείου, Ανθυμιάδης\nΠροηγούμενο άρθροΕίναι εκεί και το λένε\nΕπόμενο άρθροΠοινή στον Χάμιλτον, αυτή είναι η σειρά εκκίνησης στο Sprint Race της Βραζιλίας\nΟ τίτλος θα κριθεί στον 5ο τελικό – Έκανε το 2-2 ο Κεραυνός!\nΤο έφερε στα ίσα ο Κεραυνός με ευρύ σκορ!\n««Καλώς τους και ας αργήσανε! Νομίσαμε δεν θα βγάζατε ανακοίνωση για διαιτησία»\nΠρώτο βήμα για την ΑΕΚ κόντρα στον Κεραυνό\nΔιεκδικεί την επανεκλογή του στην προεδρία της ΚΟΚ ο Μουζουρίδης\nΜε θρίλερ που κρίθηκε στον πόντο… στους τελικούς ο Κεραυνός!


Eνσταση της Red Bull κατά της Μercedes! | Filathlos.gr | Το Εγκυρότερο Αθλητικό Blog!\nΗ αυστριακή ομάδα επικαλείται το άρθρο 3.8 των τεχνικών κανονισμών ερμηνεύοντας το σύστημα DAS ως ένα κινητό αεροδυναμικό μέρος, κάτι που απαγορεύεται. Επίσης η Red Bull αναφέρεται και στο άρθρο 10.2.3. το οποίο απαγορεύει οποιαδήποτε αλλαγή στην ανάρτηση όταν κινείται το μονοθέσιο.\nΑπό την πλευρά της η Mercedes δηλώνει σίγουρη για τη νομιμότητα του συγκεκριμένου συστήματος, γιατί αλλιώς –όπως λέει- δεν επρόκειτο να το τοποθετήσει στα αυτοκίνητά της.\nΟι υπεύθυνοι της Red Bull πρέπει να προσκομίσουν πάντως επαρκή στοιχεία και δυνατές αποδείξεις, για να στηρίξουν την ένστασή τους, αλλιώς θα απορριφθεί άμεσα από τους αγωνοδίκες. Από την πλευρά της Formula 1 ανακοινώθηκε, ότι η απόφαση θα ανακοινωθεί σε κάθε περίπτωση πριν τα τρίτα ελεύθερα δοκιμαστικά που θα διεξαχθούν αύριο το πρωί.\nΝα υπενθυμίσουμε πάντως, ότι οι Αυστριακοί είχαν προειδοποιήσει ήδη τον Φεβρουάριο τη Mercedes κατά τα επίσημα χειμερινά τεστ στην πίστα της Βαρκελώνης, ότι θα κατέθεταν ένσταση κατά του συστήματος DAS πριν τον πρώτο αγώνα του εφετινού πρωταθλήματος.


Η νέα «έξυπνη» Mercedes S-Class – News.gr - Ηλειακά Νέα.Νέα και Ειδήσεις από την Ηλεία, iliaka nea\nΑρχική Η νέα «έξυπνη» Mercedes S-Class – News.gr\nΤο νέο μοντέλο της γερμανικής φίρμας θα κάνει πρεμιέρα τον Σεπτέμβριο\nΗ νέα Mercedes-Benz S-Class έχει αποκτήσει μεγαλύτερη “ευφυΐα” σε πολλούς τομείς. Οι ψηφιακές καινοτομίες, για παράδειγμα στο σύστημα MBUX, περιλαμβάνουν νέα χαρακτηριστικά που κάνουν την οδήγηση ακόμα πιο ευχάριστη και ασφαλή.\nΣε αυτά περιλαμβάνεται το σύστημα διεύθυνσης πίσω άξονα με μεγάλη γωνία διεύθυνσης, αλλά και καινοτομίες στον τομέα της ασφάλειας, όπως ο πίσω αερόσακος. Το σύστημα PRE-SAFE Impulse Side διαθέτει επίσης μια νέα λειτουργία, με την οποία το αμάξωμα του οχήματος μπορεί να ανασηκώνεται προτού προκύψει πλευρική σύγκρουση, χάρη στην ενεργή ανάρτηση E-Active Body Control.\nΜετά την συστηματική περαιτέρω εξέλιξή τους, τα συστήματα υποβοήθησης οδήγησης αποτελούν ένα ακόμα βήμα προς την αυτόνομη οδήγηση. Για παράδειγμα, χάρη στους βελτιωμένους αισθητήρες περιβάλλοντος, τα συστήματα στάθμευσης υποστηρίζουν ακόμα καλύτερα τον οδηγό κατά τους ελιγμούς με χαμηλή ταχύτητα. Οι δε οπτικές απεικονίσεις έχουν αναβαθμιστεί σε νέα επίπεδα, καθώς ενσωματώνονται στον διαισθητικό χειρισμό του συστήματος MBUX.\nΣτην νέα «ναυαρχίδα» της Mercedes, απαντώνται δύσκολα ερωτηματικά, τα οποία προάγουν την οδηγησιμότητα και την ασφάλεια, όπως:\n– Μπορεί ένα πολυτελές sedan με μακρύ μεταξόνιο να διαθέτει στην πόλη τις δυνατότητες ελιγμών και την ευελιξία ενός compact αυτοκινήτου;\nΜπορεί, αρκεί να διαθέτει σύστημα διεύθυνσης και στους τέσσερις τροχούς, με μεγάλη γωνία διεύθυνσης στον πίσω άξονα.\n– Μπορούν να υπάρξουν ακόμα περισσότερες καινοτομίες ασφάλειας στο εσωτερικό;\nΜπορούν, καθώς στην περίπτωση σφοδρής μετωπικής σύγκρουσης, οι πίσω αερόσακοι ανοίγουν από τις πλάτες των μπροστινών καθισμάτων, με αποτέλεσμα τα συστήματα προστασίας του αυτοκινήτου να καλύπτουν πλέον και τους δύο επιβάτες στις εξωτερικές πίσω θέσεις.\n– Μπορεί η ενεργή ανάρτηση να βελτιώσει όχι μόνο την άνεση, αλλά και την ασφάλεια;\nΜπορεί, διότι πέρα από το σύστημα Pre-Safe Impulse Side, στη νέα S-Class ανασηκώνεται ολόκληρο το αμάξωμα αμέσως πριν από μια επικείμενη πλευρική σύγκρουση. Έτσι επωφελούνται όλοι οι επιβάτες.\n– Μπορούν τα συστήματα υποβοήθησης οδήγησης να βελτιωθούν ακόμα περισσότερο;\nΜπορούν, καθώς ο οδηγός μπορεί πλέον να ελέγχει το όχημα με πολλά νέα ή διευρυμένα συστήματα υποβοήθησης οδήγησης. Έτσι, ασχολείται με λιγότερες λειτουργίες στην καθημερινότητα, ενώ μπορεί να οδηγεί με άνεση και ασφάλεια. Εάν προκύψει κίνδυνος, τα συστήματα υποβοήθησης είναι σε θέση να βοηθήσουν τον οδηγό να αντιδράσει σε επικείμενη σύγκρουση ανάλογα με τις απαιτήσεις και – στην ιδανική περίπτωση – να την αποτρέψει. Το ενεργό σύστημα υποβοήθησης στάθμευσης και η κάμερα 360° με νέα τρισδιάστατη προβολή βοηθούν τον οδηγό να εισέρχεται σε θέσεις στάθμευσης και να εξέρχεται από αυτές ή να πραγματοποιεί ελιγμούς σε στενούς χώρους, πιο εύκολα και άνετα από ποτέ.\nΣτελέχη της Mercedes περιγράφουν τις καινοτομίες της νέας S-Class, ως εξής:\n– Η νέα S-Class παραμένει απόλυτα πιστή στην παράδοση καινοτομιών που τη χαρακτηρίζει και έχει να επιδείξει ασύγκριτες καινοτομίες σε κάθε τομέα, από την ασφάλεια και την άνεση έως την αποδοτικότητα. Ένα κοινό στοιχείο είναι η συστηματική ψηφιοποίηση, τόσο στην εξέλιξη του μοντέλου όσο και στο ίδιο το όχημα. Η έξυπνη δικτύωση διαφόρων συστημάτων προσφέρει στους πελάτες μας απτή πρόσθετη αξία.\n– Με την νέα S-Class, παρουσιάζεται ο πρώτος αερόσακο μετωπικών συγκρούσεων για τους πίσω επιβάτες. Ο πίσω αερόσακος αυτός, με τη μοναδική κυλινδρική δομή του, είναι μοναδικός, όπως και το άνοιγμά του. Οι επιβάτες, φυσικά, θα πρέπει να συνεχίσουν να χρησιμοποιούν τις ζώνες ασφαλείας. Με τις νέες, φωτιζόμενες κλειδαριές των ζωνών ασφαλείας, η χρήση των ζωνών γίνεται πλέον ακόμα πιο διαισθητική.\n– Το σύστημα διεύθυνσης πίσω άξονα εξασφαλίζει στην S-Class δυνατότητες ελιγμών που συναντά κανείς στα compact αυτοκίνητα. Ακόμα και στην έκδοση με το μακρύ μεταξόνιο, ο κύκλος στροφής έχει μειωθεί σε λιγότερα από 11 μέτρα. Και χάρη στο ενεργό σύστημα υποβοήθησης στάθμευσης Active Parking Assist με κάμερα 360°, ο οδηγός μπορεί να σταθμεύει το όχημα ακόμα και σε μικρές θέσεις στάθμευσης, ενώ το σύστημα αναγνωρίζει και εάν κάποιος κινείται στον συγκεκριμένο χώρο. Βγαίνοντας από τη θέση στάθμευσης, η S-Class ελέγχει με προσοχή για τυχόν διερχόμενα οχήματα».\n– Εάν οι αισθητήρες ανιχνεύσουν μια επικείμενη πλευρική σύγκρουση, το σύστημα Pre-Safe ImpulseSide ανασηκώνει προληπτικά το αμάξωμα έως και κατά 8 χλστ. με τη βοήθεια της ανάρτησης E-Active Body Control. Με αυτόν τον τρόπο, οι δυνάμεις της σύγκρουσης κατευθύνονται προς τα ιδιαίτερα ανθεκτικά στοιχεία του αμαξώματος που βρίσκονται στο χαμηλότερο τμήμα του οχήματος. Ένα ακόμα χαρακτηριστικό που εντυπωσιάζει είναι η λειτουργία προειδοποίησης αποβίβασης, η οποία πλέον ενεργοποιεί μια προειδοποίηση μόλις ο οδηγός ή ο συνοδηγός εκτείνει το χέρι του προς την πόρτα. Αυτό γίνεται διότι το εσωτερικό σύστημα υποβοήθησης MBUX αναγνωρίζει το χέρι που πλησιάζει τη χειρολαβή της πόρτας.\nΗ παγκόσμια πρεμιέρα της νέας S-Class θα γίνει τον ερχόμενο Σεπτέμβριο.


Υπηρεσίες κειμενογραφίας, Κειμενογραφία\n* Για να «σταθείς», ιδιαίτερα απέναντι στον αχανή εμπορικό ανταγωνισμό σήμερα, πρέπει τα κείμενά σου, το δελτίο Τύπου σου, η καταχώρηση, το ραδιοφωνικό ή τηλεοπτικό σποτάκι, η διαφήμιση του εαυτού σου -είτε προσωπική είτε εταιρική- να ξεχωρίζει. Πρέπει η "βιτρίνα" σου, η ουσία και το περιτύλιγμα να είναι ελκυστικά, ενδιαφέροντα, συμφέροντα για τον πελάτη. Έτσι τραβάς την προσοχή, λαμβάνεις καλύτερη κατάταξη στις μηχανές αναζήτησης με τις κατάλληλες λέξεις-κλειδιά, το επαρκές περιεχόμενο και τους σωστούς συνδυασμούς όρων. Με αυτό τον τρόπο προσελκύεις πελατεία και φυσικά, αποκτάς πιστό κοινό! Καθιερώνεσαι και διακρίνεσαι στον κλάδο σου! Για να το πετύχεις αυτό, πρέπει τα κείμενά σου, που είναι... εσύ, να είναι δυνατά…*\nΓια 13 ολόκληρα χρόνια δημοσιογραφούσα επαγγελματικά στο Πολιτιστικό, αρχικά, και κατόπιν στο Ελεύθερο, και τα τελευταία έτη στο Τηλεοπτικό ρεπορτάζ. Ατού μου ήταν πάντα οι συνεντεύξεις και η στήλη μου, στην οποία διατύπωνα την άποψή μου γύρω από τα τηλεοπτικά τεκταινόμενα. Άσκησα τη δημοσιογραφία κυρίως σε Εφημερίδες, κατά δεύτερο λόγο σε Περιοδικά, Τηλεοπτικά Κανάλια και τέλος, σε Ραδιοφωνικό Σταθμό. Είμαι νέος άνθρωπος και γράφω με ευκολία. Πωρώνομαι με τις λέξεις, τα νοήματα, τα σχήματα που γεννούν και την πρόκληση του να χτίσεις ένα πραγματικά καλό κείμενο που να ταξιδέψει και να προσγειωθεί άθικτο στον παραλήπτη του και να ξεχωρίσει. Είτε αυτό είναι ένα κείμενο για ένα προϊόν, για μια ιδέα, για ένα κατάστημα είτε για μια υπηρεσία. Η Κειμενογραφία, η συγγραφή κειμένων μικρών ή μεγάλων, είναι φαντασία αλλά και συστάδα καλών Ελληνικών, ακρίβειας διατύπωσης, κατανόησης, λογικής, απλότητας, ευρηματικότητας, δέλεαρ, ικανότητας να εκφράζεις και να πείθεις τον αναγνώστη. Ένα παζλ από ταλέντο, ευφυία, αντίληψη αλλά και επιρροή σε όσους απευθύνεσαι.\nΚαι για να στο πω και πιο πρακτικά: Αν σε ένα κείμενο, οπουδήποτε, πετύχαινες τη φράση: "Εγώ είμε ο καλύταιρος κειμενωγράφος", θα πλήρωνες για μια τέτοια υπηρεσία?! Χτυπάει πολύ άσχημα στο μάτι, σωστά;\nγλώσσες χειρισμού: Ελληνικά


Αλτσχάιμερ: Τεράστια ανακάλυψη ανοίγει νέο δρόμο θεραπείας - Iatropedia\nΑλτσχάιμερ: Τεράστια ανακάλυψη ανοίγει νέο δρόμο θεραπείας\n01 Δεκεμβρίου 2015 | 09:30\nΈνας νέος τύπος θεραπείας για τη νόσο του Αλτσχάιμερ φαίνεται πως ανοίγει στον κοντινό ορίζοντα μετά από μια σημαντική ανακάλυψη ομάδας ερευνητών από το πανεπιστήμιο της Νέας Νότιας Ουαλίας στις ΗΠΑ.\nΟι επιστήμονες ανακάλυψαν τον τρόπο που αυτή η εκφυλιστική εγκεφαλική νόσος του Αλτσχάιμερ καταστρέφει τις συνδέσεις μεταξύ των εγκεφαλικών κυττάρων, όπως αναφέρει ο επικεφαλής της μελέτης, δρ Vladimir Sytnyk, στην σχετική δημοσίευση που έγινε στο επιστημονικό περιοδικό Nature Communications.\nΈνα από τα πρώτα σημάδια της νόσου του Αλτσχάιμερ είναι η απώλεια των συνάψεων αυτών. Πρόκειται για δομές που συνδέουν τους νευρώνες στον εγκέφαλο. Ο δρ Sytnyk πρόσθεσε ότι οι συνάψεις αυτές απαιτούνται για όλες τις λειτουργίες του εγκεφάλου και ιδιαίτερα για την εκμάθηση και τη διαμόρφωση νέων αναμνήσεων. Με την πάροδο των ετών και την φυσιολογική γήρανση του εγκεφάλου, αυτές οι εγκεφαλικές συνάψεις μειώνονται.\nΣτη νόσο του Αλτσχάιμερ, αυτή η απώλεια συνάψεων συμβαίνει πολύ νωρίς, όταν οι ασθενείς εξακολουθούν να έχουν μόνο ήπια γνωστική εξασθένηση, πολύ πριν η πλειοψηφία των νευρικών τους κυττάρων πεθάνει.\nΟι ερευνητές εντόπισαν ένα νέο μοριακό μηχανισμό που συμβάλλει άμεσα σε αυτήν την απώλεια συνάψεων, μια ανακάλυψη που ελπίζουν ότι θα μπορούσε να οδηγήσει σε πολύ πρώιμη διάγνωση της νόσου και σε νέες θεραπείες.\nΗ ομάδα μελέτησε μια πρωτεΐνη του εγκεφάλου που ονομάζεται “μόριο προσκόλλησης νευρικού κυττάρου 2” (neural cell adhesion molecule 2), ή NCAM2. Ανακάλυψαν ότι τα επίπεδα συναπτικών NCAM2 στο τμήμα του εγκεφάλου που είναι γνωστή ως ιππόκαμπος ήταν πιο χαμηλά σε ασθενείς με τη νόσο του Αλτσχάιμερ.


Κάστρα που κοστίζουν λιγότερο από ένα διαμέρισμα στη Νέα Υόρκη! (Φωτογραφίες)\nαπό Axioperiergos Φεβ 5, 2014, 12:08 μμ\nΟι περισσότεροι θα γνωρίζεται πως είναι Νέα Υόρκη είναι μια από τις πιο ακριβές πόλεις στον κόσμο, για να ζεις εκεί πρέπει να διαθέτεις και “χοντρό πορτοφόλι”, ειδικά αν θέλεις να μείνεις στο Μανχάταν.\nΤα ενοίκια είναι εξωφρενικά, πόσο μάλλον το να αγοράσεις σπίτι.\nΚυριολεκτικά θα σας βγει πιο φτηνά να αγοράσετε ένα κάστρο.\nΚαι αυτό είναι ένα διαμέρισμα 115 τετραγωνικών μέτρων στο East 30th Street. Βολική τοποθεσία, άλλα τίποτα το ενδιαφέρον. Η τιμή του… $1,650,000\nΟ Πύργος Blavou βρίσκεται στη Νορμανδία κτισμένος σε έκταση 27 στρεμμάτων, διαθέτει 10 υπνοδωμάτια και 8 μπάνια. Το ακίνητο έρχεται πλήρες, με ένα θολωτό κελάρι, μια τραπεζαρία που μπορεί να φιλοξενήσει πάνω 60 άτομα, ένα κελάρι-μπαρ με πρόσβαση στον κήπο, ένα κελάρι κρασιών, αίθουσα παρασκευής τροφίμων, δύο θερμοκήπια, σπίτι τον επιστάτη, ένα ξενώνα και αίθουσα εκδηλώσεων που μπορεί να φιλοξενήσει 210 άτομα. Η τιμή του… $1.720.000\nΜια διαφήμιση από το Craigslist όπως δημοσιεύτηκε: Αυτό είναι ένα αρχοντικό διαμέρισμα 4 υπνοδωματίων στην περιοχή Williamsburg του Μπρούκλιν έχει δυνατότητα πρόσβασης σε αυλή. Η τιμή του… $2,550,000\nΈνα κάστρο 800 τετραγωνικών μέτρων του 19ου αιώνα, χτισμένο σε 66 στρέμματα απίστευτης υπαίθρου στη Βιέννη. Διαθέτει 7 υπνοδωμάτια, 7 μπάνια και για τους λάτρεις των αλόγων, το ακίνητο συνοδεύεται με μια προσφάτως στεγασμένη αγροικία, δύο αχυρώνες, στάβλους και αυλή. Η τιμή του… $1.930.000\nΈνα ακίνητο 7,5 επί 11 μέτρων στο Crown Heights του Μπρούκλιν, όλα όσα θα θέλετε σε ένα σπίτι (χωρίς το σπίτι). Η τιμή του… $2,999,000\nΈνα παραμυθένιο κάστρο 1.200 τετραγωνικών μέτρων με πάνω από 42 στρέμματα γης στη Γαλλία. Διαθέτει 12 υπνοδωμάτια και 6 μπάνια περιλαμβάνει επίσης ένα ξενώνα με όμορφη θέα, και άπλετο χώρο για να διασκεδάζετε με τους φίλους σας. Η τιμή του… $2.800.000\nΑυτό το διαμέρισμα στο Μπρονξ είναι 124 τετραγωνικά μέτρα και διαθέτει 5 υπνοδωμάτια. Η τιμή του… $4,890,000\nΟ Πύργος Mirwart στην ιστορική βελγική περιοχή Arden, διαθέτει 45 υπνοδωμάτια και 45 μπάνια. Χτίστηκε πάνω σε ένα βράχο που υψώνεται πάνω από το “Vallée de la l’Homme” και τα παλαιότερα τμήματα του κτηρίου χρονολογούνται από τον έβδομο αιώνα. Η τιμή του… $3.750.000\nΑυτό είναι ένα αρχοντικό 4 υπνοδωματίων και βρίσκεται στο Greenwich Village. Η κουζίνα δεν έχει χώρο ούτε για ένα τραπέζι. Η τιμή του… $5,495,000\nΑυτός ο πύργος με στιλ Ναπολέοντα III στη Γαλλία, είναι 2.050 τετραγωνικά μέτρα, είναι χτισμένος σε έκταση 79 στρεμμάτων και διαθέτει 24 ευρύχωρα υπνοδωμάτια. Η τιμή του… $5,674,200\nΑυτό το διώροφο σπίτι 7 υπνοδωματίων έχει τελειωμένο υπόγειο, διαθέτει 3 μεγάλα μπάνια και 1 μικρό, μπαλκόνι και αυλή. Η τιμή του… $7,890,000\nΕσείς τι λέτε; Η ακίνητη περιουσία στην Νέα Υόρκη είναι εξωφρενική; Κοινοποιήστε και αφήστε τα σχόλια σας παρακάτω…\nΠροηγούμενο άρθρο Φωτογραφίες καθημερινών αντικειμένων μετατρέπονται σε εικονογραφήσεις\nΕπόμενο άρθρο Του απαγόρευσαν να εργάζεται με βερμούδα και φόρεσε τη φούστα της γυναίκας του!\nΈνα Κάστρο στα Σύννεφα της Ιαπωνίας! (Φωτογραφίες)\nΤο Βασίλειο: εντυπωσιακό γαλλικό animation μικρού μήκους (Βίντεο)\nΦωτογραφίες καθημερινών αντικειμένων μετατρέπονται σε εικονογραφήσεις\nΤου απαγόρευσαν να εργάζεται με βερμούδα και φόρεσε τη φούστα της γυναίκας του!


Αγόρι μελαγχολικό ψάχνει... - Σελίδα 3\nΑγόρι μελαγχολικό ψάχνει...\nΣελίδα 3 από 17 • Μοιραστείτε\nΣελίδα 3 από 17 • 1, 2, 3, 4 ... 10 ... 17\nΑπ: Αγόρι μελαγχολικό ψάχνει...\nαπό doremi Την / Το Δευ Ιουλ 23, 2012 7:27 pm\nαπό funambolo Την / Το Δευ Ιουλ 23, 2012 7:31 pm\nΕ ναι, εδώ τον είπαν ασχημομούρη με όλη τη γούνα, που να τον δουν και γουλί κουρεμένο με την κεφαλιτσάρα του και τη φούντα στην ουρά\nΤόπος : Twilight Catzone\nΑριθμός γατουνίων : τον Shaggy\nΓατοσπιτόγατα που θα βουτάγατε : Τον Casanova. Τους απογόνους του Casanova. Τους προγόνους του Casanova. Μέχρι και την αμμολεκάνη του Casanova.\nMotto : Garfield: I can.. but I won't\nΗμερομηνία Εγγραφής : 22/01/2012\nαπό Evakikou Την / Το Δευ Ιουλ 23, 2012 7:37 pm\nΚούκλος θα είναι και κουρεμένος και πολύ απαλός επίσης!!! Να τον δούμε, εγώ θα περιμένω!!!\nΤόπος : Κόρινθος\nΠροτιμώμενος (γατό)καιρος : Ζεστούλα!\nΓατοσπιτόγατα που θα βουτάγατε : Αρίστο σόρρυ.... Δεν θα μπορέσω... Μάθε να τουιτάρεις και θα τα λέμε από εκεί στους αγώνες... ΣΙΕΕΕΕΕΕΕΕΕΕΕΕΛ ΣΑΓΑΠΩ!!!!\nΗμερομηνία Εγγραφής : 29/04/2012\nαπό houlieta Την / Το Δευ Ιουλ 23, 2012 7:58 pm\nfunambolo έγραψε: Αθηνές υπάρχουν πολλές, και πολύ πιο προσφερτικές από μένα...\nΑυτό έτυχε (ελπίζω) στην κατάλληλη ώρα...\nΟ μικρός θα μεταφερθεί μέχρι μεθαύριο στη Μαρίνα από τα κορίτσια του Φλοίσβου, αλλά φωτογραφίες δεν ξέρω αν πρέπει να δείτε, γιατί όπως είναι, μερικές μερικές\nθα συνεχίσουν να τον λένε ασχημομούρη!\nΝτιν, νταν!..... !....\nαπό XIONIS Την / Το Δευ Ιουλ 23, 2012 8:25 pm\nMαρινα ποιο γατι σου ειδε ο Κωστας και χαζεψε? Τον Αριστο? Μου ελεγε συνεχεια τι γατι και τι γατι!!!!\nαπό marina289 Την / Το Δευ Ιουλ 23, 2012 8:48 pm\nXIONIS έγραψε: Mαρινα ποιο γατι σου ειδε ο Κωστας και χαζεψε? Τον Αριστο? Μου ελεγε συνεχεια τι γατι και τι γατι!!!!\nΑχ! Τον ευχαριστούμε!!\nΤον Αρίστο είδε !\nΜε το που μπαίνει σπίτι και τον βλέπει τον αρκουδέλο\nμου κάνει ¨είναι χοντρός ή μου φαίνεται χοντρός λόγω τρίχας;;¨\n(Χάρηκα που το άκουσε το σχόλιο ο Δήμος που ήταν στην κουζίνα, γιατί χαίρεται να τα ταΐζει με λιχουδίτσες, και μου τα έχει σκατοπαχύνει όλα ! )\nαπό XIONIS Την / Το Δευ Ιουλ 23, 2012 9:07 pm\nΑν και κανονικα δε θα επρεπε να του φανει χοντρος μετα τον 8,5 κιλο Πιπη μας!\nαπό marina289 Την / Το Δευ Ιουλ 23, 2012 9:12 pm\nΠολύ slim θα τον έλεγα τον 5κιλο Αρίστο σε σχέση με τον Πίπη, αλλά είναι και η τριχούμπα που μας προσθέτει όγκο!\nΑν παχύνουμε κ'άλλο , θα χρησιμοποιουμε την τριχούμπα σαν δικαιολογία!\nαπό houlieta Την / Το Δευ Ιουλ 23, 2012 9:18 pm\nΤον Αιμίλιο τον δείξατε στον κ.Κώστα; Ή τον κρύψατε;\nαπό marina289 Την / Το Δευ Ιουλ 23, 2012 9:21 pm\nΟ χέστης εξατμίζεται όταν έρχεται κόσμος!\n(όποιος θέλει να τον δει θα πρέπει να κάτσει να φάει)\nαπό doremi Την / Το Δευ Ιουλ 23, 2012 9:22 pm\nΕγινε θα φέρνουμε το ταπεράκι μας και θα τρώμε από την πόρτα!\nαπό marina289 Την / Το Δευ Ιουλ 23, 2012 9:23 pm\nαπό houlieta Την / Το Δευ Ιουλ 23, 2012 9:24 pm\nΑχου το μωρέ το αγορι μου το φοβιτσιάρικο!....\nΚαι το λιχούδικο!\nαπό marina289 Την / Το Δευ Ιουλ 23, 2012 9:30 pm\nKαι το παμπόνηρο!\nαπό Anatoli Την / Το Δευ Ιουλ 23, 2012 10:00 pm\nαπό f.m123 Την / Το Τρι Ιουλ 24, 2012 1:07 am\n..Η Αθήνα είναι 6 ώρες από Θεσσαλονίκη..\n..αν το ταξίδι γίνει μετά τον Αύγουστο, και σαμπουάν και κοντίσιονερ συναντάμε...\n..το Κερατσίνι άραγες πόσες ώρες είναι από Θεσσαλονίκη;..\n..η γατοφόρος χωράει τρεις γάτες...ναι, ναι.. χωράει..\nαπό SuperCatz Την / Το Τρι Ιουλ 24, 2012 8:21 pm\nΤελικά τον έχεις καβατζώσει, Μαρινάκι? Φωτό?\nαπό marina289 Την / Το Τρι Ιουλ 24, 2012 10:07 pm\nf.m123 έγραψε: ..Η Αθήνα είναι 6 ώρες από Θεσσαλονίκη..\nΈχεις ξεσαλώσει εσύ μικρό!\nΠολύ αδίστακτη σε κόβω τελευταίως!\nSuperCatz έγραψε: Τελικά τον έχεις καβατζώσει, Μαρινάκι? Φωτό?\nΚαλέ υπήρχε περίπτωση να τον είχα καβατζώσει και να μην σας έλεγα κάθε συνταρακτική λεπτομέρεια;;\nΑύριο το απόγευμα θα μου το φέρουν το γλυκό, το ταλαιπωρημένο το πλάσμα...\nαπό f.m123 Την / Το Τρι Ιουλ 24, 2012 10:19 pm\nΔώσε θάρρος στο χωριάτη..\nΤσάμπα πήρα γάτες νομίζεις; Μοιάζουμε στον χαρακτήρα!\nΑχχχ! Άντε, περιμένω πως και πως να τον πάρεις εσύ πρώτα και έπειτα η Αθηνά\nαπό m.kat Την / Το Τρι Ιουλ 24, 2012 10:25 pm\nΠολύ χαίρομαι για τον ταλαίπωρο, κακομοίρικο γατούλη!\nΜακάρι να τα βρουν με τον Σάγκυ..\nΕύχομαι να ευτυχήσετε οι τρεις σας, Αθηνά, Σάγκυ και εχμμμμ .. πως τον λέμε τον Περσούλη?\nΑριθμός γατουνίων : 1 σπίτι + 2 στον κήπο\nΓατοσπιτόγατα που θα βουτάγατε : Ουφφ.. δεν μπορώ πια να αποφασίσω πια πρωτοθέλω!\nΗμερομηνία Εγγραφής : 25/02/2012\nαπό marina289 Την / Το Τρι Ιουλ 24, 2012 10:27 pm\nαπό doremi Την / Το Τρι Ιουλ 24, 2012 10:29 pm\nοχι το μπρίκι του καφέ, το χρώμα του τούβλου. Τί να πεις;\nαπό m.kat Την / Το Τρι Ιουλ 24, 2012 10:30 pm\nΑθηνά και Σάγκυ ετοιμαστείτε για τον Μπρίκι!\nΝα σχολιάσω το αστείο του ονόματος.. ?\nΘα γίνετε το τρίο της συμφοράς! Με την καλή έννοια φυσικά!\nαπό m.kat Την / Το Τρι Ιουλ 24, 2012 10:31 pm\ndoremi έγραψε: οχι το μπρίκι του καφέ, το χρώμα του τούβλου. Τί να πεις;\nΤο έκανες εσύ για μένα!!!\nαπό f.m123 Την / Το Τρι Ιουλ 24, 2012 10:41 pm\nΚύλισε ο αθηνοτέντζερης και βρήκε το.. μπρίκι του\nαπό marina289 Την / Το Τρι Ιουλ 24, 2012 10:45 pm\nm.kat έγραψε: Αθηνά και Σάγκυ ετοιμαστείτε για τον Μπρίκι!\nΑνυπομονώ για τις νέες αγαπημένες υστεροφοβίες και παρακρούσεις της Αθηνάς!\nΈχει να πέσει πολύ ψυχανάλυση ώσπου να τα βρουν και να προσαρμοστούν !\nαπό m.kat Την / Το Τρι Ιουλ 24, 2012 10:54 pm\nΚαι μόνο που το σκέφτεσαι..\nαπό funambolo Την / Το Τρι Ιουλ 24, 2012 10:55 pm\nαπό marina289 Την / Το Τρι Ιουλ 24, 2012 10:57 pm\nαπό m.kat Την / Το Τρι Ιουλ 24, 2012 10:58 pm\nαπό f.m123 Την / Το Τρι Ιουλ 24, 2012 11:00 pm\nΣαν να την ..διαβάζω τώρα!\nαπό funambolo Την / Το Τρι Ιουλ 24, 2012 11:02 pm\nΜαρίνα, αύριο παραλαμβάνεις το τουβλάκι?\nαπό m.kat Την / Το Τρι Ιουλ 24, 2012 11:05 pm\nAnother Brick y in the .. family!\nΛάτρη της ροκ τον κόβω!\nαπό SuperCatz Την / Το Τρι Ιουλ 24, 2012 11:29 pm\nΑυτός θα είναι ο brickiman!\nαπό marina289 Την / Το Τετ Ιουλ 25, 2012 9:57 am\nfunambolo έγραψε: Μαρίνα, αύριο παραλαμβάνεις το τουβλάκι?\nΝαι, σήμερα το απόγευμα!\n22 χρήστες είναι συνδεδεμένοι αυτήν την στιγμή:: 0 μέλη, 0 μη ορατοί και 22 επισκέπτες :: 1 μηχανή αναζήτησης


Το e-paper ρολόι της Sony στις αγορές | Pestaola\nΤο e-paper ρολόι της Sony στις αγορές\nby Nikos Kaimakamis • On 17-11-2015 • AT 11:19 am • ΚΑΝΕΝΑ ΣΧΟΛΙΟ\nΜετά από μία επιτυχημένη πορεία στο crowdfunding, το ρολόι Sony FES e-paper θα ξεκινήσει και την επίσημη εμπορική του πορεία.\nTo Sony FES είναι ένα ρολόι που έχει δημιουργηθεί από μία θυγατρική εταιρεία της Sony και έκανε για πρώτη φορά την εμφάνισή του στο ιαπωνικό site άντλησης κεφαλαίων Makuake. Μετά την ολοκλήρωση αυτής της πρώτης φάσης προώθησης, έρχεται η νέα φάση που περιλαμβάνει την κυκλοφορία του σε ιαπωνικά καταστήματα.\nΗ ημερομηνία που θα ξεκινήσει η φυσική εμπορική του πορεία υπολογίζεται ότι είναι η 1η Δεκεμβρίου. Τα αρχικά FES σημαίνουν Fashion Entertainments και οι επιλογές διάθεσης του e-paper ρολογιού δηλώνει ότι η μόδα είναι ψηλά στην ατζέντα των δημιουργών του ρολογιού.\nΑξίζει να σημειωθεί ότι το ρολόι της Sony δεν είναι ένα smartwatch, αλλά ένα κανονικό ρολόι, το οποίο έχει οθόνη τεχνολογίας e-paper και αυτό είναι ένα στοιχείο που του προσφέρει πολύ καλύτερη αυτονομία από άλλες παρόμοιες προτάσεις.\nΤο καντράν του χρησιμοποιείται για να προβάλλει την ώρα και όχι πληροφορίες ή ειδοποιήσεις ενός συνδεδεμένου smartphone. Σταδιακά, το Sony FES θα είναι διαθέσιμο σε περισσότερα σημεία πώλησης, ενώ η ενδεικτική τιμή πώλησής του διαμορφώνεται στα 242 δολάρια. Δεν προβλέπεται να το δούμε στην ελληνική αγορά.


Επιστολή της ΓΣΕΒΕΕ στον Υπουργό ΠΕΚΑ, κ. Γ. Παπακωνσταντίνου που αφορά τη μείωση των εισφορών των επιχειρήσεων στα συστήματα ανακύκλωσης\nΔημιουργηθηκε στις Δευτέρα, 28 Νοεμβρίου 2011 13:24\tΗμερομηνία Δημοσίευσης\nΜε επιστολή της προς τον Υπουργό Περιβάλλοντος, κ. Παπακωνσταντίνου, η ΓΣΕΒΕΕ εξέφρασε τη διαμαρτυρία της για την καθυστέρηση λήψης αποφάσεων από το ΔΣ του Εθνικού Οργανισμού Εναλλακτικής Διαχείρισης Συσκευασιών και Άλλων Προϊόντων (ΕΟΕΔΣΑΠ) που μειώνουν την οικονομική επιβάρυνση των επιχειρήσεων στη σημερινή συγκυρία.\nΣυγκεκριμένα, κάθε επιχείρηση που παράγει στερεά απόβλητα (π.χ συσκευασίες) είναι υποχρεωμένη να συμβληθεί με ένα συλλογικό σύστημα εναλλακτικής διαχείρισης, δηλαδή μια εταιρία ανακύκλωσης, καταβάλλοντας μια εισφορά. Μία από αυτές τις εταιρίες ανακύκλωσης κατέθεσε στον ΕΟΔΣΑΠ σχέδιο που πρότεινε μείωση των εισφορών των επιχειρήσεων κατά 13%, τη στιγμή που άλλη εταιρία πρότεινε αύξηση κατά 100%! Παρά τη θετική γνώμη των υπηρεσιών του Οργανισμού, το σχέδιο της εταιρίας που προτείνει μείωση δεν έχει ακόμα εγκριθεί! Εκτός αυτού, ο Υπουργός Περιβάλλοντος ζήτησε να μην εγκριθεί κανένα σχέδιο προτού γίνουν εξωτερικοί έλεγχοι, κάτι ωστόσο που δεν προβλέπεται από το νόμο.\nΕίναι απαράδεκτο υπό τις δυσχερείς σημερινές συνθήκες να παρακωλύονται αποφάσεις που έχουν στόχο την οικονομική ελάφρυνση των παραγωγικών επιχειρήσεων. Επιχειρήσεων, δηλαδή, που συγκρατούν την απασχόληση και αποτελούν την παραγωγική βάση της χώρας, συμβάλλοντας στη βελτίωση του εμπορικού ισοζυγίου. Είναι, επίσης, λυπηρό η προστασία του περιβάλλοντος και ειδικότερα η ανακύκλωση να γίνεται αντικείμενο κερδοσκοπίας από διάφορα οικονομικά συμφέροντα.\nΜε βάση τα δεδομένα αυτά, η ΓΣΕΒΕΕ ζήτησε την γρήγορη προώθηση των απαιτούμενων ενεργειών, προκειμένου να εφαρμοστεί άμεσα η οικονομική ελάφρυνση των επιχειρήσεων.


Ζακυνθινή Αλεπού: Ο Δ. Αβραμόπουλος είναι και επισήμως ο νέος επίτροπος της Ελλάδας στη κομισιόν\nΟ Δ. Αβραμόπουλος είναι και επισήμως ο νέος επίτροπος της Ελλάδας στη κομισιόν\nΠριν λίγο η κυβέρνηση ανακοίνωσε και επισήμως, πως νέος επίτροπος θα είναι ο υπουργός Εθνικής Άμυνας, Δημήτρης Αβραμόπουλος, μετά τη γνωστοποίηση της τηλεφωνικής επικοινωνίας του κ. Σαμαρά με τη Ντόρας Μπακογιάννη, όπου της ανακοίνωσε τη πρόθεση του, ήταν γνωστό τοις πάση για το όνομα του νέου επίτροπου.\nΗ κυβερνητική ανακοίνωση:\n«Σε συνέχεια της απόφασης του Ευρωπαϊκού Συμβουλίου της 16ης Ιουλίου 2014, η Κυβέρνηση ενημέρωσε με επιστολή τον νέο Πρόεδρο της Ευρωπαϊκής Επιτροπής Jean- Claude Juncker, ότι προτείνει τον Υπουργό Εθνικής Άμυνας κ. Δημήτρη Αβραμόπουλο για τη θέση του Επιτρόπου στη νέα Ευρωπαϊκή Επιτροπή»\nΤο πλέον πιθανότερο σενάριο είναι ο κ. Αβραμόπουλος να αναλάβει το χαρτοφυλάκιο για τη μετανάστευση, κάτι ιδιαίτερος σημαντικό τη περίοδο που διανείμουμε για τη πατρίδα μας, εξ αίτιας του μεγάλου όγκου κατατρεγμένων και δυστυχισμένων ανθρώπων που ψάχνουν μια καλύτερη ζωή, που δυστυχώς εμείς αν και θα θέλαμε, δε μπορούμε να τους τη προσφέρουμε, διότι κι εμείς δυστυχούμε!\nΟ Δημήτρης Αβραμόπουλος γεννήθηκε στην Αθήνα, στις 6 Ιουνίου του 1953 στην Αρκαδία και σπούδασε Δημόσιο Δίκαιο και Πολιτικές Επιστήμες στη Νομική Σχολή του Πανεπιστημίου Αθηνών και ακολούθως έκανε μεταπτυχιακές σπουδές στις Βρυξέλλες και τη Βοστώνη.\nΕίναι διπλωμάτης καριέρας από το 1980, παραιτείται από το Υπουργείο Εξωτερικών για να κατέλθει στην πολιτική, με το Κόμμα της «Νέας Δημοκρατίας».\n2000-2001: Ηγείται του «Κινήματος Ελεύθερων Πολιτών». Που λίγο μετά θα διαλύσει, και θα επιστρέψει στη ΝΔ όπου το 2004 εκλέγεται πρώτος Βουλευτής Αθηνών στις εκλογές της 7ης Μαρτίου.\nΈχει διατελέσει σε κυβερνητικούς θώκους κατά περιόδους ως εξής:\n2004: Υπουργός Τουριστικής Ανάπτυξης\n2006: Υπουργός Υγείας και Κοινωνικής Αλληλεγγύης.\n2007: Υπουργός Υγείας και Κοινωνικής Αλληλεγγύης, μετά τις εκλογές που προηγήθηκαν.\n2009:. Με απόφαση του Προέδρου της Νέας Δημοκρατίας διορίζεται Υπεύθυνος του Τομέα Πολιτικής Ευθύνης Εξωτερικών της Νέας Δημοκρατίας και του ανατίθενται τα καθήκοντα του Προέδρου της Οργανωτικής Επιτροπής του 8ου Τακτικού Συνεδρίου του Κόμματος.\n2011: Υπουργός Εθνικής Άμυνας.\n2012: Επανεκλέγεται Βουλευτής.\nΔιπλωματική Σταδιοδρομία του κ. Αβραμοπούλου έχει μια σημαντική πορεία που παραθέτουμε.


Η Rowen επεμβαίνει στο WRX STI - Onlydriving\nHome » Sports Car »Η Rowen επεμβαίνει στο WRX STI\tΗ Rowen επεμβαίνει στο WRX STI\nSports Car, Subaru, Νέα\tPosted by Xenofwntas\nOn Φεβρουάριος 14, 2017\nΕίναι δεδομένο ότι το Subaru Impreza WRX STI δεν έχει να φοβάται τίποτα από το μεγάλο του αντίπαλο Mitsubishi Lancer Evolution, αφού πλέον η παραγωγή του έχει σταματήσει. Αυτό δε σημαίνει ότι όσοι ασχολούνται με το WRX STI σταματούν να το εξελίσσουν. Ο βελτιωτικός οίκος Rowen επενέβη στο ήδη υπάρχον μοντέλο, τροποποιώντας το με μια τολμηρή σχεδίαση.\nΣτο εμπρόσθιο μέρος, ο προφυλακτήρας είναι καινούργιος με ενσωματωμένα τα φώτα ομίχλης και τα LED φώτα ημέρας, τα οποία αποτελούνται από 5 λαμπτήρες. Οι ζάντες αλουμινίου μεγέθους 19” είναι βαμμένες σε χρυσό χρώμα και διαθέτουν ελαστικά της Bridgestone, σε διαστάσεις 245/35. Στο πίσω μέρος έχουν επίσης προκύψει μικρές βελτιώσεις, όπως μεγαλύτερη αεροτομή, νέος προφυλακτήρας και μικρές αλλαγές στο διαχύτη.\nΗ εξάτμιση έχει τροποποιηθεί εντελώς, προκειμένου να ταιριάζει απόλυτα με τις υπόλοιπες αλλαγές σε προφυλακτήρα και διαχύτη. Αποτελείται από τέσσερις απολήξεις, οι οποίες έχουν τα διακοσμητικά της Rowen σε μπλε χρώμα, έτσι ώστε να δένουν απόλυτα με τον υπόλοιπο χρωματισμό του οχήματος. Όλο το body kit στην Ιαπωνία κοστίζει 280.000￥, ή αν το μετατρέψουμε σε Ευρώ, υπολογίστε περίπου κάπου στις 2.500€. Επιπλέον, το σύστημα εξάτμισης κοστίζει 380.000￥, ή 3.200€, ενώ συμπληρώνοντας και τα LED φωτιστικά σώματα η συνολική τιμή φτάνει περίπου τα 6.000€.\nΕίδαν το άρθρο 958\nTOPICS ImprezaImpreza WRX STIImpreza WRX STI RowenSports CarSubaru\tPrevious: WRC 2017 Βαθμολογία Οδηγών – Κατασκευαστών Rally Sweden\nNext: Skoda Octavia Scout και κοπή της πίτας από το Skoda Club Peloponnhsou Related Posts\nΆναυδοι οι οδηγοί της F1 με την απόφαση για τις ζελατίνες στα κράνη (4.194)


Χριστιάνα Αριστοτέλους: Το δημόσιο παράπονο προς την παραγωγή του Master Chef - chnews.com.cy\nΧριστιάνα Αριστοτέλους: Το δημόσιο παράπονο προς την παραγωγή του Master Chef\nby chnews January 28, 2020, 9:28 pm\nΤο Master Chef έκανε για ακόμη μια χρόνια πρεμιέρα στου τηλεοπτικούς δέκτες προκειμένου να αναδείξει και φέτος ποιος ή ποια θα είναι επόμενος νικητής.\nΧθες προβλήθηκε το πρώτο επεισόδιο από τις auditions με πολλούς επίδοξους μάγειρες να διεκδικούν το εισιτήριο για την επόμενη φάση του παιχνιδιού.\nΧθες, τα βλέμματα των τηλεθεατών μαγνήτισε ο Διονύσης, ο οποίος γεννήθηκε στην Αργεντινή από Έλληνες γονείς και μένει μόνιμα στην χώρα της Λατινικής Αμερικής. Βέβαια εκτός από τις μαγειρικές ικανότητες που επέδειξε καταφέρνοντας να λάβει λευκή ποδιά, μας συγκίνησε εξιστορώντας το λυπηρό γεγονός με την απώλεια του 20χρονου γιου του σε τροχαίο δυστύχημα στο νησί της Μυκόνου.\nΣτη σημερινή εκπομπή της Χριστιάνας Αριστοτέλους στον Alpha Κύπρου, η περίπτωση του Διονύση δεν πέρασε απαρατήρητη καθώς σχολιάστηκε από την ομάδα του «Με Αγάπη Χριστιάνα». Μάλιστα η Χριστιάνα Αριστοτέλους εξέφρασε την ενόχληση της προς την παραγωγή του Master Chef και την «υποκριτική» στάση τους προς την συγκεκριμένη ιστορία που είχαν μπροστά τους.\n«Δεν υπάρχει περίπτωση κριτής που είναι εκεί να μην ξέρει τι άτομο έχει μπροστά του, ότι έχει αυτή την τραγική απώλεια και αυτό τον μεγάλο πόνο στην ψυχή του. Είχαν κάνει ολόκληρο γύρισμα, είχαν τις φωτογραφίες του παιδιού του μέσα στο βίντεο, δηλαδή θες να το αναφέρεις; Κάνε το, αλλά μην το παίζεις ότι δεν το ξέρεις δηλαδή μην το κάνεις τόσο στημένο»!\nΔείτε ολόκληρο το βίντεο της audition εδώ:


Ο Άνταμ Σμιθ για τους «ανθρώπους των γραμμάτων» και το επάγγελμα του δασκάλου - Ερανιστής\n20 Ιουλίου 2018 at 19:40\nΟ Άνταμ Σμιθ γεννήθηκε το 1723 στην πόλη Κερκώλντυ της Σκοτίας. Το 1751 εκλέχθηκε καθηγητής Ηθικής Φιλοσοφίας στο Πανεπιστήμιο της Γλασκόβης. Το 1759 εξέδωσε την πραγματεία The Theory of Moral Sentiments (Η Θεωρία των Ηθικών Συναισθημάτων), η οποία του απέφερε μεγάλη φήμη. Ωστόσο, η γρήγορη ανάπτυξη των καπιταλιστικών (προβιομηχανικών) οικονομικών σχέσεων στην Αγγλία και τη Σκοτία έστρεψε το ενδιαφέρον του, από τις αρχές της δεκαετίας του 1760, στη μελέτη των οικονομικών προβλημάτων και της Πολιτικής Οικονομίας. Για να αφοσιωθεί μάλιστα στη μελέτη των ζητημάτων αυτών, παραιτήθηκε το 1764 από την έδρα του καθηγητή. Τα επόμενα χρόνια ταξίδεψε στη Γαλλία, ενώ το 1766 επέστρεψε στη γενέτειρά του και εκεί, απομονωμένος από τον έξω κόσμο, συνέγραψε το μεγάλο έργο του Έρευνα για τη Φύση και τις Αιτίεs του Πλούτου των Εθνών, το οποίο εκδόθηκε το 1776. Από εκείνη τη στιγμή η Πολιτική Οικονομία έπαψε να είναι μια σύνθεση ξεχωριστών πραγμάτων ή ένα παράρτημα της Φιλοσοφίας και του Φυσικού Δικαίου και προέβαλε ως συστηματικός και συνεκτικά ανεπτυγμένος ανεξάρτητος θεωρητικός τομέας. Τα δύο πρώτα βιβλία, μάλιστα, του πεντάτομου έργου επρόκειτο να αποτελέσουν τη βάση για την περαιτέρω ανάπτυξη της οικονομικής θεωρίας. Μετά την έκδοση του Πλούτου των Εθνών, ο Σμιθ προσανατόλισε τις έρευνές του στο Δίκαιο και την Ιστορία της Λογοτεχνίας, αλλά έκαψε, δυστυχώς, τα χειρόγραφά του λίγο πριν από το θάνατό του, το 1790. Το παρακάτω απόσπασμα είναι από το βιβλίο του Άνταμ Σμιθ Έρευνα για τη φύση και τις αιτίες του πλούτου των εθνών. Έκδ. Δημοσιογραφικός Οργανισμός Λαμπράκη. 2010.\nΠριν από την ανακάλυψη της τέχνης της τυπογραφίας, η μόνη απασχόληση με την οποία θα μπορούσε ένας άνθρωπος των γραμμάτων να κερδίζει κάτι με τα προσόντα του, ήταν αυτή ενός δημόσιου ή ιδιωτικού δασκάλου ή αυτή της κοινοποίησης στους άλλους ανθρώπους των παράξενων και χρήσιμων γνώσεων που είχε αποκτήσει ο ίδιος και αυτή εξακολουθεί ασφαλώς να είναι μια πιο χρήσιμη και, γενικά, ακόμα πιο επικερδής απασχόληση από αυτήν της συγγραφής ενός βιβλίου προς έκδοση, η οποία ξεπήδησε από την τέχνη της τυπογραφίας. Ο χρόνος, η μελέτη, η ευφυΐα, οι γνώσεις και η απαιτούμενη προσπάθεια προκειμένου να χαρακτηριστεί κάποιος «διαπρεπής δάσκαλος των επιστημών» είναι τουλάχιστον ίσα με αυτά που απαιτούνται για τους μεγαλύτερους επαγγελματίες των νομικών και της Ιατρικής. Ωστόσο, η συνήθης αμοιβή του επιφανούς δασκάλου απέχει πολύ από αυτήν του νομικού και του γιατρού. Και αυτό γιατί το επάγγελμα του ενός είναι κορεσμένο με φτωχούς οι οποίοι εκπαιδεύτηκαν σε αυτό με δημόσιες δαπάνες, ενώ τα επαγγέλματα των άλλων δύο επιβαρύνονται με πολύ λίγους επαγγελματίες που δεν εκπαιδεύτηκαν με δικές τους δαπάνες. Ωστόσο, όσο μικρή και αν φαίνεται η συνήθης αποζημίωση των δημόσιων και ιδιωτικών δασκάλων, θα ήταν ασφαλώς πολύ μικρότερη αν δεν απομακρυνόταν από την αγορά ο ανταγωνισμός αυτών των ακόμα περισσότερο φτωχών ανθρώπων των γραμμάτων που γράφουν για ένα κομμάτι ψωμί. Πριν από την ανακάλυψη της τυπογραφικής τέχνης, «σπουδαστής» και «επαίτης» φαίνεται ότι ήταν όροι που έτειναν να είναι συνώνυμα. Φαίνεται μάλιστα ότι, πριν από την εποχή εκείνη, οι διάφορα διευθυντές των πανεπιστημίων συχνά παραχωρούσαν στους σπουδαστές το δικαίωμα να επαιτούν.\nΗ σχολική εξέταση. Άλμπερτ (ή Άλμπρεχτ) Σάμουελ Άνκερ (1 Απριλίου 1831 – 16 Ιουλίου 1910). The school exam\nΚατά τους αρχαίους χρόνους, πριν ακόμα καθιερωθούν αυτού του είδους οι φιλανθρωπίες για την εκπαίδευση των άπορων ανθρώπων στα επαγγέλματα ανώτερης μόρφωσης, φαίνεται ότι οι αμοιβές των επιφανών δασκάλων ήταν πολύ σημαντικότερες. Ο Ισοκράτης, στο Λόγos κατά των Σοφιστών, μέμφεται τους δασκάλους της εποχής του για ασυνέπεια. «Υπόσχονται τα πιο θαυμάσια πράγματα στους μαθητές τους», λέει, «και αναλαμβάνουν να τους διδάξουν να γίνουν σοφοί, ευτυχείς και δίκαιοι, και για μια τόσο σημαντική υπηρεσία αποδέχονται τη μίζερη ανταμοιβή των τεσσάρων ή πέντε μνων». «Αυτοί που διδάσκουν τη σοφία», συνεχίζει ο Ισοκράτης, «θα όφειλαν να είναι σοφοί οι ίδιοι, αν όμως ένας άνθρωπος πωλούσε μια τέτοια υπηρεσία σε μια τέτοια τιμή, θα καταδικαζόταν για την πιο προφανή τρέλα». Εδώ ο Ισοκράτης δεν έχει λόγο να μεγαλοποιήσει την αμοιβή, και μπορούμε να είμαστε βέβαιοι ότι αυτή δεν ήταν μικρότερη απ’ όσο παρουσιάζεται. Οι 4 μνες ήταν ίσες με 13 στερλίνες, 6 σελίνια και 8 πένες, και οι 5 μνες με 16 στερλίνες, 13 σελίνια και 4 πένες. Επομένως, ο διαπρεπέστερος από τους δασκάλους της Αθήνας της εποχής εκείνης θα πρέπει να αμειβόταν με ένα ποσό όχι μικρότερο από το μεγαλύτερο από τα δύο αυτά ποσά. Ο ίδιος ο Ισοκράτης ζητούσε από κάθε μαθητή του 10 μνες ή 33 στερλίνες, 6 σελίνια και 8 πένες. Λέγεται ότι όταν δίδασκε στην Αθήνα, είχε εκατό μαθητές, θεωρώ ότι αυτός ήταν ο αριθμός αυτών που δίδασκε μια δεδομένη στιγμή ή αυτών που παρακολουθούσαν αυτό που θα ονομάζαμε «μια σειρά παραδόσεων», αριθμός που δεν φαίνεται υπερβολικός για μια τόσο μεγάλη πόλη και έναν τόσο περίφημο δάσκαλο, ο οποίος επιπλέον την εποχή εκείνη δίδασκε την πιο μοντέρνα απ’ όλες τις επιστήμες, τη ρητορική, θα πρέπει επομένως να κέρδιζε, στο τέλος μιας σειράς παραδόσεων 1.000 μνες ή 3.333 στερλίνες, 6 πένες, 8 σελίνια Αντίστοιχα, αναφέρεται από τον Πλούταρχο σε ένα άλλο σημείο ότι 1.000 μνες ήταν το Δίδακτρόν του ή η συνήθης αμοιβή της διδασκαλίας του. Πολλοί άλλοι επιφανείς δάσκαλοι της εποχής εκείνης φαίνεται ότι απέκτησαν μεγάλες περιουσίες. Ο Γοργίας δώρισε στο ιερό των Δελφών το άγαλμά του σε συμπαγή χρυσό. Υποθέτω ότι δεν θα πρέπει να θεωρήσουμε πως το άγαλμα ήταν σε φυσικό μέγεθος. Ο τρόπος ζωής του, όπως και αυτός του Ιππία και του Πρωταγόρα, δύο άλλων επιφανών δασκάλων της εποχής εκείνης, παρουσιάζεται από τον Πλάτωνα ως υπέροχος ακόμα και για επίδειξη. Λέγεται ότι ο ίδιος ο Πλάτων έζησε με μεγαλοπρέπεια. Ο Αριστοτέλης, αφού υπήρξε δάσκαλος του Αλεξάνδρου και αμείφθηκε γενναιόδωρα γι’ αυτό, όπως όλοι ξέρουν, τόσο από τον ίδιο όσο και από τον πατέρα του, τον Φίλιππο, θεώρησε ότι άξιζε τον κόπο να επιστρέφει στην Αθήνα και να αναλάβει και πάλι τη διδασκαλία στη σχολή του. Οι δάσκαλοι των επιστημών ήταν την εποχή εκείνη λιγότερο συνήθεις απ’ ό,τι κατά τους επόμενους αιώνες, όταν ο ανταγωνισμός είχε μειώσει κάπως τόσο την τιμή της εργασίας τους όσο και το θαυμασμό προς το πρόσωπό τους. Φαίνεται, ωστόσο, ότι οι επιφανέστεροι μεταξύ αυτών απολάμβαναν μια εκτίμηση κατά πολύ ανώτερη αυτής που απολαμβάνουν οι σημερινοί συνάδελφοί τους. Οι Αθηναίοι έστειλαν τον Καρνεάδη της Ακαδημίας και τον στωικό Διογένη σε μια επίσημη πρεσβεία στη Ρώμη. Και, παρότι η πόλη τους είχε παρακμάσει σε σχέση με τα μεγαλεία του παρελθόντος, εξακολουθούσε να αποτελεί ένα ανεξάρτητο και σημαντικό κράτος. Ο Καρνεάδης ήταν γεννημένος Βαβυλώνιος και, δεδομένου ότι κανένας άλλος λαός δεν υπήρξε πιο δύσπιστος στο να επιτρέπει την κατάληψη δημόσιων θέσεων από ξένους όσο οι Αθηναίοι, ο θαυμασμός τους γι’ αυτόν θα πρέπει να υπήρξε πολύ μεγάλος.\nΟι πίνακες είναι από εδώ: http://www.museodellascuola.it/la-scuola-del-villaggio-di-giuseppe-costantini/\n(Εμφανιστηκε 613 φορές, 1 εμφανίσεις σήμερα)\nΕτικέτεςΆνταμ Σμιθ Γοργίας δάσκαλοι επαγγέλματα ιερό των Δελφών Ισοκράτης μισθοί των δασκάλων Πρωταγόρας ρητορική


Basketblog.gr | Β' Εθνική | Β' Εθνική | Β' Εθνική – 10η αγων. (Νότος): Άνετα η Μεγαρίδα, άλωσε το «Σαλούν» η Πεντέλη\nΣε παράσταση για ένα ρόλο μετέτρεψε το ντέρμπι με το Αιγάλεω η Μεγαρίδα, επιστρέφοντας στα θετικά αποτελέσματα. Πολύ σπουδαία εκτός έδρας νίκη για την Πεντέλη κόντρα στον ΑΣ Παπάγου. Συντριβή του Πανελευσινιακού από τον Πρωτέα Βούλας.\n08.12.2019 18:51 / Μάριος Μπουλής\nΜε τον καλύτερο δυνατό τρόπο επέστρεψε στα θετικά αποτελέσματα η Μεγαρίδα που επικράτησε του Αιγάλεω στο ένα εκ των δύο ντέρμπι της 9ης αγων. Στο έτερο μεγάλο παιχνίδι της ημέρας, η Πεντέλη πήρε σπουδαία εκτός έδρας νίκη κόντρα στον ΑΣ Παπάγου. Πολύ μεγάλη νίκη και μάλιστα με διαφορά για τον Πρωτέα Βούλας κόντρα στον Πανελευσινιακό. Άνετες νίκες για Μαρούσι, Πανερυθραϊκό και Μανδραϊκό κόντρα σε Λοκρό Αταλάντης, Ιωνικό ΝΦ και Δούκα αντίστοιχα. Έφυγε με το διπλό από τα Μελίσσια ο ΟΦΗ.\nΆνετα η Μεγαρίδα στο ντέρμπι\nΣε παράσταση για ένα ρόλο μετέτρεψε το ντέρμπι με το Αιγάλεω η Μεγαρίδα, με την ομάδα της Δυτικής Αττικής να επιστρέφει στα θετικά αποτελέσματα, επικρατώντας του Αιγάλεω με 83-63. Οι γηπεδούχοι είχαν εξ αρχής τον έλεγχο του αγώνα και προσπάθησαν να εκμεταλλευτούν το αργό transition του Αιγάλεω, με αποτέλεσμα να πάρουν το προβάδισμα. Το Αιγάλεω προσπάθησε να αντιδράσει με την έναρξη του β' δεκαλέπτου, όμως οι παίκτες του Γιώργου Μάνταλου βρήκαν τις απαραίτητες λύσεις και έφτασαν τη διαφορά σε διψήφια επίπεδα. Η εικόνα δεν άλλαξε ούτε στο β' ημίχρονο, με την ομάδα του Δημήτρη Λιόγα να προσπαθεί να μπει στο σκορ, όμως στο τέλος το σκορ άνοιξε, με αποτέλεσμα η Μεγαρίδα να φτάσει σε μία εμφατική νίκη. Εξαιρετική εμφάνιση πραγματοποίησε ο Βαγγέλης Λούκας που τελείωσε τον αγώνα με double double έχοντας 13 πόντους και 11 ριμπάουντ, εκ των οποίων τα 7 επιθετικά. Πολύ καλός και ο Παπαντωνάκος με 18 πόντους\nΣπουδαίο διπλό η Πεντέλη\nΠολύ σημαντική εκτός έδρας νίκη πήρε η Πεντέλη που επικράτησε μέσα στο "Σαλούν" του Παπάγου με 72-83 και βρίσκεται πλέον στην 5πλη ισοβαθμία της κορυφής της βαθμολογίας. Η ομάδα των Βορείων Προαστίων ήταν καλύτερη στο μεγαλύτερο διάστημα της αναμέτρησης και είχε εξ αρχής το προβάδισμα στο σκορ, με τον ΑΣ Παπάγου να κυνηγά. Μάλιστα, η ομάδα του Κώστα Χαρτοματσίδη παρουσίασε εκπληκτικό πρόσωπο στο β' ημίχρονο, χτίζοντας διψήφια διαφορά πόντων και έχοντας το πάνω χέρι για να φτάσει στην πολυπόθητη νίκη. Μία νίκη, η οποία ήρθε στο φινάλε, παρά την προσπάθεια των παικτών του Γιώργου Διαμαντόπουλου να πλησιάσουν στο σκορ. Οι "στρατηγοί" πλήρωσαν τις απώλειες που είχαν, μιας και δύο παίκτες έπαιξαν με μόλις δύο προπονήσεις, λόγω ενοχλήσεων στο γόνατο, ενώ και η αποχώρηση του Μπασδέκη φαίνεται πως έχει επηρεάσει μέχρι στιγμής την ομάδα. Εξαιρετικός για ένα ακόμα παιχνίδι ο Ορέστης Μπέλη που τελείωσε τον αγώνα με double double με 14 πόντους και 10 ριμπάουντ.\nΚατάφερε να ανησυχεί ο Πανερυθραϊκός\nΤην 7η νίκη του στο φετινό πρωτάθλημα πανηγύρισε ο Πανερυθραϊκός, ο οποίος επικράτησε του Ιωνικού ΝΦ με 94-70, σε ένα παιχνίδι που ξεκίνησε με τις καλύτερες των συνθηκών για τους γηπεδούχους κι όμως υπήρξε σημείο στο οποίο τρόμαξαν. Η ομάδα του Δημήτρη Χουχουλή είχε ένα εκπληκτικό ξεκίνημα, δημιουργώντας διψήφια διαφορά πόντων και φτάνοντας ακόμα και στο +19 (21-2). Η συνέχεια ήταν ανάλογη, με τους γηπεδούχους να παίζουν με... σπασμένα φρένα και να έχουν τον απόλυτο έλεγχο στο παιχνίδι. Η έναρξη του β' ημιχρόνου βρήκε τον Ιωνικό ΝΦ να αντιδρά και να βγάζει ένα πολύ καλό πρόσωπο, μειώνοντας τη διαφορά σε μονοψήφιο νούμερο. Αυτή η εξέλιξη έφερε και το... ταρακούνημα των παικτών από τον Δημήτρη Χουχουλή, οι οποίοι έβγαλαν το καλό τους πρόσωπο στο τελευταίο δεκάλεπτο και έφτασαν στο τελικό 94-70.\nΈδειξε τα δόντια του ο Εθνικός\nΝικών συνέχεια για τον Εθνικό, ο οποίος επιβλήθηκε του μέχρι πρότινος πρωτοπόρου Έσπερου με 70-55, αναγκάζοντας την ομάδα της Καλλιθέας να βρίσκεται πλέον σε 5πλη ισοβαθμία στην κορυφή της επίθεσης. Οι γηπεδούχοι είχαν από τα πρώτα λεπτά της αναμέτρησης τον έλεγχο και βρέθηκαν να έχουν διαφορά 9 πόντων στα πρώτα 8' λεπτά (17-8). Η συνέχεια ήταν ανάλογη, με τους Πειραιώτες να ελέγχουν τον αγώνα και να παλεύουν να δημιουργήσουν διψήφια διαφορά πόντων, κάτι το οποίο δεν άργησε να έρθει, με το ημίχρονο να κλείνει στο 38-28. Η εικόνα της αναμέτρησης δεν διαφοροποιήθηκε ιδιαίτερα στη συνέχεια, με τον Έσπερο να προσπαθεί να μειώσει τη διαφορά και να μπει στον αγώνα, όμως ο Πέττας είχε αντίθετη άποψη, με τον πολύπειρο "ψηλό" να πετυχαίνει ένα εντυπωσιακό Buzzer beater από το κέντρο του γηπέδου για το 54-45. Στο τέλος του αγώνα οι γηπεδούχοι δεν άφησαν περιθώρια στον Έσπερο να διεκδικήσει το κάτι παραπάνω, με τη διαφορά να ανοίγει και να έρχεται στο τέλος η νίκη. Πρώτος σκόρερ ήταν ο Νίκος Πέττας με 23 πόντους, ενώ σημαντική συνεισφορά στο θετικό αποτέλεσμα είχε ο Σάκης Γεωργοπαπαδάκος που πέτυχε 13 πόντους, βοηθώντας τόσο δημιουργικά όσο και σε όλους τους τομείς του παιχνιδιού.\nΈκανε το μπαμ ο Πρωτέας\nΠολύ σημαντική νίκη πήρε ο Πρωτέας Βούλας, ο οποίος επικράτησε του Πανελευσινιακού με 78-56, στην καλύτερη φετινή εμφάνιση της ομάδας της Βούλας στο φετινό πρωτάθλημα. Μπορεί η ομάδα της Δυτικής Αττικής να ξεκίνησε καλύτερα τον αγώνα, όμως οι γηπεδούχοι άρχισαν να μαζεύουν τη διαφορά στην έναρξη του β' δεκαλέπτου και το 27-27 μετατράπηκε σε 36-27, με τους παίκτες του Περικλή Ταυρόπουλου να έχουν βρει ακριβώς τον τρόπο με τον οποίο ήθελαν να παίξουν. Ο Πανελευσινιακός είχε ξεκάθαρο πρόβλημα στην επίθεση, ενώ και αμυντικά δεν μπορούσε να σταματήσει τους γηπεδούχους, οι οποίοι έφτασαν με γοργά βήματα τη διαφορά στους 17 πόντους (50-33), μετατρέποντας το παιχνίδι σε παράσταση για ένα ρόλο. Στο τέλος της γ' περιόδου οι παίκτες των Καραχάλιου-Βούλγαρη μείωσαν στους 8 (59-51), όμως το φινάλε ήταν κάκιστο για τον Πανελευσινιακό που πέτυχε μόλις 5 πόντους. Τέσσερις παίκτες τελείωσαν τον αγώνα με διψήφιο αριθμό πόντων για τον Πρωτέα, με τον Δενδρινό να πετυχαίνει 15 πόντους και τον Σκουλούδη άλλους 14.\nΈκανε το καθήκον του το Μαρούσι\nΤην 7η νίκη του και 3η σερί στο φετινό πρωτάθλημα πανηγύρισε το Μαρούσι, το οποίο επικράτησε με άνεση του Λοκρού Αταλάντης με 73-63. Οι γηπεδούχοι μπορεί να δυσκολεύτηκαν να χτίσουν διαφορά στο σκορ, είχαν όμως τον έλεγχο και μάλιστα σε έναν αγώνα που η είδηση είναι το γεγονός πως ο ηγέτης της ομάδας των Βορείων Προαστίων, Γιάννης Γκαγκαλούδης, πέτυχε μόλις 9 πόντους. Η διαφορά άρχισε να ανοίγει στα μέσα του β' δεκαλέπτου, με το Μαρούσι να έχει το πάνω χέρι για να φτάσει στη νίκη. Οι φιλοξενούμενοι έκαναν την προσπάθεια τους στο φινάλε και 4' πριν το φινάλε το σκορ ήταν στο 63-56. Παρόλα αυτά οι γηπεδούχοι βρήκαν στο φινάλε τα πατήματα τους και την απαιτούμενη σοβαρότητα και έφτασαν στη νίκη. Μάλιστα, το τέλος του αγώνα βρήκε τους 11 από τους 12 παίκτες της αποστολής του Αμαρουσίου να έχουν βρει στόχο.\nΠανερυθραϊκός (Χουχουλής): Παππάς 5, Δέλλιος 3 (1), Νικολακόπουλος 10 (2), Καλλιανιώτης 4, Ντουζίδης 7 (1), Βουγιούκας 14, Σκάνδαλος 8 (1), Γιαουρτόγλου 23 (3), Στάθης 8, Αντωνίου 5 (1), Λυκογιάννης 7 (1), Κόπτσας.\nΚΑΟ ΜΕΛΙΣΣΙΩΝ – ΟΦΗ 58-66\nΔεκάλεπτα: 18-23, 38-47, 41-59, 72-83\nΠαπάγου (Διαμαντόπουλος): Παπαζήσης, Λαγουδάκης, Τρίχας, Κυρίτσης 26 (2), Χρυσός 6, Ρεγκούζας, Ψαθάς 19 (1), Αγγελόπουλος 6 Κοντολάτος, Σωφρονάς 7 (1), Κώτσης, Καρακατσάνης 8 (1),\nΠεντέλη (Χαρτοματσίδης): Νάσης, Μπουργάνος 2, Ευαγγελούλης, Ντιμπ 10, Κούσουλας 14 (3), Καρούζος 12 (3), Μπέλη 14, Κουκάκης 8 (2), Μπίγκος 6, Σαλτουρίδης 10, Τάγαρης 6, Φωτόπουλος 1\nΝΕ ΜΕΓΑΡΙΔΟΣ – ΑΙΓΑΛΕΩ 83-63\nΔεκάλεπτα: 23-18, 47-36, 62-50. 83-63\nΜεγαρίδα (Μάνταλος): Λάκκας 4, Κοντόπουλος, Σπύροπουλος 10 (2), Ψαρόπουλος 4, Σάλεχ 9, Χρονόπουλος, Κασπίρης 6 (2), Βούρτσης 5 (1), Μαλούκος 14, Λούκας 13 (1), Οικονομόπουλος, Παπαντωνάκος 18 (3)\nΑιγάλεω (Λιόγας): Κυριακόπουλος 17 (2), Τσαμπής, Αγγελόπουλος 4, Καράβολας 9, Κούρτης 5 (1) , Οικονομόπουλος Κ. 2, Μαρίνος 1, Νικολακάκος, Μπίλης, Οικονομόπουλος Αγ. 6 (1), Δόξας 18, Τσακίρης 1.


Προγνωστικά Ισπανία: Κόντρα στην… κατάρα της Βαρκελώνης η Βιγιαρεάλ – ArenaLarissaGr\nΠρογνωστικά και στοιχηματική ανάλυση για τον αγώνα της Μπαρτσελόνα με τη Βιγιαρεάλ, στο πλαίσιο της τελευταίας αγωνιστικής της La Liga.\nΤελευταία αγωνιστική στη La Liga και ένα από τα ερωτήματα που μένουν να απαντηθεί, είναι αν θα τερματίσει έβδομη η Βιγιαρεάλ ή η Αθλέτικ Μπιλμπάο. Η Βιγιαρεάλ, που παίζει με την Μπαρτσελόνα στο Καμπ Νου (23:00 Novasports Prime, Live από το SPORT24), έχει έναν βαθμό παραπάνω, ωστόσο υστερεί σε πιθανή ισοβαθμία με την Αθλέτικ, η οποία παίζει εκτός έδρας με τη Σεβίλλη.\nΑν το “κίτρινο υποβρύχιο” κερδίσει απόψε στη Βαρκελώνη εξασφαλίζει την έβδομη θέση και την έξοδο στο Conference League. Αν φέρει ισοπαλία, θα πρέπει η Αθλέτικ να μην κερδίσει στο “Σάντσεθ Πιθχουάν”, ενώ σε περίπτωση ήττας, θα χρειάζεται και ήττα της Μπιλμπάο για να μην μείνει τελείως εκτός ευρωπαϊκών διοργανώσεων την επόμενη σεζόν.\nΗ Βιγιαρεάλ έρχεται από την οδυνηρή εντός έδρας ήττα με 2-1 από τη Σοσιεδάδ, σε ένα ματς που είχε την ευκαιρία να πιάσει τους Βάσκους στην έκτη θέση. Όχι μόνο δεν τα κατάφερε, αλλά τώρα κινδυνεύει να πέσει και όγδοη.\nΤο θετικό για το “κίτρινο υποβρύχιο” είναι ότι η Μπαρτσελόνα δεν έχει κάποιο βαθμολογικό κίνητρο, αφού έχει εξασφαλίσει τη δεύτερη θέση. Το αρνητικό είναι πως η Βιγιαρεάλ έχει να κερδίσει από το 2008 στο Καμπ Νου. Έκτοτε σε 27 αγώνες κόντρα στους “μπλαουγκράνα”, ανεξαρτήτως έδρας, έχει ρεκόρ 0-6-21, ενώ στις τελευταίες 11 επισκέψεις της στη Βαρκελώνη μετράει ισάριθμες ήττες!\nΕπίσης, ο Εμερι έχει εκτός τον τιμωρημένο μπακ Φόιτ, ενώ κρίνεται εξαιρετικά αμφίβολη η συμμετοχή των πολύτιμων επιθετικών Ζεράρ Μορένο (9 γκολ), Νταντζούμα (10 γκολ) και του μεσοεπιθετικού Γέρεμι Πίνο ( 6 γκολ).\nΟ άσος άνοιξε στο 2.40-2.50, στη λογική ότι η Μπαρτσελόνα δεν έχει ισχυρό κίνητρο, ωστόσο σύντομα πήρε διόρθωση προς το 2.00, καθώς μέσα στην έδρα της αποκλείεται να παρουσιαστεί αδιάφορη. Η Βιγιαρεάλ, ίσως βολευτεί και με την ισοπαλία, αν την ίδια ώρα δεν κερδίζει η Αθλέτικ στην Ανδαλουσία, παρόλα αυτά μοιάζει δεδομένο πως θα χρειαστεί γκολ για να επιβιώσει μέσα στο Καμπ Νου.\nΠρώτη σκέψη λοιπόν είναι το Goal/Goal, το οποίο επιβεβαιώθηκε στις 10 από τις 14 τελευταίες συναντήσεις τους με γηπεδούχο την Μπαρτσελόνα. Οι αποδόσεις βέβαια, στο 1.45, δεν έχουν καμία αξία. Προτιμότερο το ρίσκο, στο ενδεχόμενο να εμφανιστεί το 1-1 ως σκορ οποιαδήποτε στιγμή στο ματς, σε απόδοση 2.10+, κάτι που συνέβη και στα τρία τελευταία ματς της Βιγιαρεάλ με Σοσιεδάδ, Βαγιεκάνο και Σεβίλλη.\nΜπαρτσελόνα – Βιγιαρεάλ: 1-1 σκορ οποιαδήποτε στιγμή στο ματς (απόδοση 2.12), 23:00


Εδώ και περίπου μία εικοσαετία, στην χώρα ασχολούμαστε με τα reality shows, είτε γιατί προσφέρουν ίντριγκα, είτε απλώς για να γελάσουμε από το την απίστευτη καλτίλα που τα χαρακτηρίζει. Πάντως ασχολούμαστε μονίμως αρνητικά. Το Masterchef έκανε πρεμιέρα την Δευτέρα, και στο δεύτερο επεισόδιο, αυτό της Τρίτης, εμφανίστηκε ως διαγωνιζόμενος ο 28χρονος Ζαχίρ από το Αφγανιστάν, που ζει στην Ελλάδα 13 χρόνια. Ο Ζαχίρ ξέσπασε μπροστά στην κάμερα για τα όσα έχει περάσει στην ζωή του,\nΣτο συλλαλητήριο της Κυριακής έκανε την εμφάνιση της μία νέα εξτρεμιστική ομάδα, με ξεκάθαρα ναζιστικά χαρακτηριστικά. Τα μέλη της αυτοαποκαλούνται ως «Hellenic Resistance Department» και είχαν σελίδα «κοινότητας» στο Facebook, όπου δημοσίευσαν φωτογραφίες από την παρουσία τους στην πλατεία Συντάγματος. Η σελίδα τους, μετά από διάσταση που πήρε η εμφάνιση τους στο Σύνταγμα είτε έπεσε από αναφορές, είτε την κατέβασαν οι ίδιοι ώστε να αποκρύψουν στοιχεία που ενδεχομένως να πρόδ\nΟ Άδωνις δεν είδε τον Λαγό να κάνει επεισόδια στο συλλαλητήριο, είδε όμως αντιεξουσιαστές!\nΟ Άδωνις Γεωργιάδης συνεχίζει το παραλήρημα του για το μακεδονικό, αυτή τη φορά δείχνοντας την φανερή συμπάθεια του στην Χρυσή Αυγή. Ο αντιπρόεδρος της ΝΔ, λοιπόν, σε συνέντευξή του στο ραδιόφωνο του news 24/7, δήλωσε πως... δεν είδε τον χρυσαυγίτη Λαγό να κάνει επεισόδια, αλλά αντίθετα είδε αντιεξουσιαστές να περνούν ανενόχλητοι από το αστυνομικό μπλόκο! Η γραμμή αυτή είναι η ίδια που εξαρχής ακολούθησε, εφόσον ήδη από την επομένη του συλλαλητηρίου, εκείνος δήλωσε πως τα επε


Created on Thursday, 24 October 2013 08:00\nΗ NASA έδωσε στη δημοσιότητα νέα στοιχεία για την αποστολή Maven που σύμφωνα με τον προγραμματισμό της αμερικανικής υπηρεσίας θα ξεκινήσει στις 18 Νοεμβρίου. Το ερευνητικό σκάφος της αποστολής θα προσπαθήσει να βρει στοιχεία που να συνθέτουν την ατμοσφαιρική ιστορία του Αρη. Στοιχεία που πιθανώς θα φωτίσουν ορισμένες πτυχές της γεωλογικής εξέλιξης του Αρη όπως π.χ αυτή που αφορά την ύπαρξη νερού (και πιθανώς ζωής) στην επιφάνεια του πλανήτη. Η λέξη Maven σημαίνει κάποιον που είναι ειδικός σε ένα συγκεκριμένο\nτομέα χάρις στις εξειδικευμένες γνώσεις του.\n«Παρατηρούμε πολλά χαρακτηριστικά στην επιφάνεια του Αρη που φαίνεται ότι σχετίζονται με την παρουσία νερού. Κάποια σημεία φαίνεται ότι έχουν σμιλευτεί από νερό. Το ερώτημα είναι που πήγε τόσο το νερό όσο και το διοξείδιο του άνθρακα που υπήρχαν στον Αρη. Απορροφήθηκαν στο εσωτερικό του πλανήτη η το μεν νερό εξατμίστηκε το δε διοξείδιο του άνθρακα διέφυγε στο Διάστημα; Μελετώντας την ατμόσφαιρατου Αρη σήμερα θα συγκεντρώσουμε αρκετά δεδομένα για να ανασυνθέσουμε το ατμοσφαιρικό παρελθόν του. Θα προσπαθήσουμε να αποκρυπτογραφήσουμε τον μηχανισμό που ελέγχει το πόσο φιλόξενος για τη ζωή είναι ένας πλανήτης» αναφέρει σε δήλωση του ο Μπρους Τζακόσκι, διευθυντής του Κέντρου Αστροβιολογίας του Ινστιτούτου Τεχνολογίας της Καλιφόρνια και επικεφαλής της ομάδας ερευνητών της αποστολής.


ΔΗΛΩΣΗ ΔΗΜΑΡΧΟΥ ΗΛΙΔΑΣ ΓΙΑ ΘΑΝΑΤΟ ΝΙΚΟΥ ΜΠΕΛΟΓΙΑΝΝΗ - Ηλειακά Νέα.Νέα και Ειδήσεις από την Ηλεία, iliaka nea\nΑρχική ΔΗΛΩΣΗ ΔΗΜΑΡΧΟΥ ΗΛΙΔΑΣ ΓΙΑ ΘΑΝΑΤΟ ΝΙΚΟΥ ΜΠΕΛΟΓΙΑΝΝΗ\nΔΗΛΩΣΗ ΔΗΜΑΡΧΟΥ ΗΛΙΔΑΣ ΓΙΑ ΘΑΝΑΤΟ ΝΙΚΟΥ ΜΠΕΛΟΓΙΑΝΝΗ\nΣΥΛΛΥΠΗΤΗΡΙΑ ΔΗΛΩΣΗ ΔΗΜΑΡΧΟΥ ΗΛΙΔΑΣΓΙΑΝΝΗ ΛΥΜΠΕΡΗ\nΓΙΑ ΤΟ ΘΑΝΑΤΟ ΤΟΥ ΝΙΚΟΥ ΜΠΕΛΟΓΙΑΝΝΗ\nΟ Νίκος Μπελογιάννης, γιος του μεγάλου, άδικα δολοφονημένου Αμαλιαδίτη αγωνιστή, δεν είναι πια ανάμεσά μας.\nΓεννημένος ένα χρόνο πριν το θάνατο του πατέρα του μέσα στη φυλακή, όπου κρατείτο η μητέρα του Έλλη Παππά, μεγάλωσε μπολιασμένος με τις δημοκρατικές ιδέες. Σ’ όλη του τη ζωή τίμησε τη μνήμη και το όνομά του, πορεύτηκε με σεμνότητα, συνέπεια, μαχητικότητα και χαμόγελο, χωρίς ποτέ να επιδιώξει την προβολή και την εκμετάλλευση της βαριάς του κληρονομιάς.\nΜε τη μητέρα του ‘Έλλη Παππά δώρισαν γενναιόδωρα το πατρικό κτίριο στο Δήμο μας, προκειμένου να γίνει Μουσείο Εθνικής Αντίστασης και Αγώνων του Μοριά. Σαν συνομιλητής τους και εκπροσωπώντας το λαό της Αμαλιάδας, γενέτειρας του πατέρα του, έχω χρέος να τιμήσω την επιθυμία τους.\nΣτην οικογένεια και τους οικείους του εκφράζω με συγκίνηση τα ειλικρινή μου συλλυπητήρια.


Γεωλογία & Διαχείριση Φυσικών Πόρων - PDF\nDownload "Γεωλογία & Διαχείριση Φυσικών Πόρων"\n1 Γεωλογία & Διαχείριση Φυσικών Πόρων Α Λυκείου : Υδατικοί πόροι Παράγραφος 5.7: Ρύπανση υδάτων (σελίδες ) Ρύπανση μπορεί να χαρακτηρισθεί κάθε απόκλιση από τη φυσική σύσταση του νερού, του αέρα και του εδάφους που μπορεί να έχει βλαπτικές συνέπειες στη ζωή των ανθρώπων, των ζωικών ή φυτικών οργανισμών, καθώς και στα υλικά που χρησιμοποιεί ο άνθρωπος. Συνήθως με τον όρο «ρύπανση» εννοούμε κυρίως τη χημική ρύπανση, η ευρύτερη όμως έννοια της λέξης περιλαμβάνει και άλλες μορφές ρύπανσης, όπως η αισθητική, η πολιτιστική και γενικότερα κάθε τι που έχει ως αποτέλεσμα την υποβάθμιση της ποιότητας ζωής. Οι ρυπαντές των υδάτων μπορούν να καταταγούν στις ακόλουθες κατηγορίες: 1. Παθογόνοι μικροοργανισμοί. 2. Απόβλητα απαιτούντα οξυγόνο. 3. Ανόργανες ενώσεις. 4. Υδρογονάνθρακες. 5. Συνθετικές οργανικές ενώσεις. 6. Αιωρούμενα στερεά. 7. Ραδιενεργά υλικά. 8. Απορρίμματα. 9. Θερμότητα. Η ρύπανση από μικροοργανισμούς αλλιώς ονομάζεται μόλυνση. Παράγραφος 5.8: Διαχείριση υδατικών πόρων (σελίδες ) Αν αθροιστούν οι ανθρώπινες ανάγκες για νερό συμπεριλαμβανομένης της γεωργίας, των βιομηχανιών και της αστικής παροχής εμφανίζονται μικρότερες από τις ποσότητες που διαθέτει ετήσια η φύση. Ακόμα κι αυτό όμως αποτελεί ψευδαίσθηση. Μεγάλες ποσότητες των ομβρίων υδάτων χάνονται στις πλημμύρες ή πέφτουν σε μέρη τόσο απόμακρα που είναι αδύνατη η συλλογή τους, ή χρειάζονται για τη συντήρηση μυριάδων άλλων ειδών και οικοσυστημάτων με τα οποία μοιραζόμαστε τον πλανήτη και από τα οποία εξαρτιόμαστε. Επιπλέον, σε πολλές περιοχές η ρύπανση ελαττώνει γρήγορα τα αποθέματα νερού που μπορούν να χρησιμοποιηθούν. Κάθε λίτρο μολυσμένων λυμάτων ρυπαίνει πολύ περισσότερα λίτρα του υδάτινου φορέα που το δέχεται. Αν και το νερό αποτελεί μέρος ενός παγκοσμίου συστήματος, αυτό που έχει τελικά σημασία είναι ο τρόπος διαχείρισης και χρήσης του σε τοπικό και περιφερειακό επίπεδο. Αντίθετα με το πετρέλαιο, το σιτάρι και πολλά άλλα σημαντικά αγαθά, το νερό χρειάζεται σε τόσο μεγάλες ποσότητες που δεν είναι πρακτική η μεταφορά του σε μεγάλες αποστάσεις. Τα προμηνύματα εξάντλησης και έλλειψης νερού που εμφανίζονται σε περιοχές γεωργικών χρήσεων και σε πολλές μητροπόλεις θέτουν σε κίνδυνο την παγκόσμια οικονομική ευρωστία και τα αποθέματα τροφής. Επιπλέον, η παγκόσμια άνοδος της θερμοκρασίας που οφείλεται στο σχηματισμό των αερίων θερμοκηπίου μπορεί να περιπλέξει πολύ τα τοπικά προβλήματα νερού, τροποποιώντας τα δεδομένα των εναλλαγών βροχοπτώσεων και ανομβρίας στα οποία είχε βασισθεί ο σχεδιασμός των αστικών δικτύων ύδρευσης. Επομένως η συνεχής αύξηση της ζήτησης νερού κατάλληλης ποιότητας για κάθε χρήση, η αυξανόμενη απαίτηση για διατήρηση ισορροπίας στο περιβάλλον, η αύξηση των πηγών ρύπανσης των υδατικών πόρων και η ανομοιόμορφη φυσική προσφορά, στο χώρο και το χρόνο, δημιουργούν περίπλοκα προβλήματα στην προγραμματισμένη ανάπτυξη μιας περιοχής. Στόχοι και αρχές διαχείρισης υδατικών πόρων. Η διαχείριση των υδατικών πόρων, πολύ συνοπτικά, μπορεί να ορισθεί ως η συνεχής διαδικασία κάθε ανθρώπινης επέμβασης σε αυτούς. Οι επεμβάσεις αυτές συνίστανται σε ένα σύνολο μέτρων και δραστηριοτήτων απαραίτητων για την ικανοποίηση διαφόρων χρήσεων νερού. Η διαδικασία αυτή πρέπει να αποβλέπει Δ. Παπαδόπουλος, Χημικός 1\n2 στην πληρέστερη δυνατή κάλυψη των σημερινών και μελλοντικών αναγκών για κάθε χρήση, με βάση έναν ορθολογικό προγραμματισμό που να εξασφαλίζει ταυτόχρονα την προστασία των υδατικών αποθεμάτων από την υποβάθμιση ή την εξάντληση. Οι στόχοι της διαχείρισης των υδατικών πόρων είναι: Να εξασφαλίζει νερό επαρκούς ποσότητας και κατάλληλης ποιότητας για την ικανοποίηση των αγροτικών, βιομηχανικών, οικιακών, ενεργειακών και άλλων αναγκών. Να προστατεύει τους υδατικούς πόρους από τη ρύπανση. Να προφυλάσσει από τα ακραία υδρολογικά φαινόμενα (πλημμύρες -ξηρασίες). Οι αρχές οι οποίες πρέπει να διέπουν τη διαχείριση των υδατικών πόρων είναι: Η αντικειμενικά ισομερής κατανομή του νερού μεταξύ των χρηστών. Η ορθολογικότερη και οικονομικά βέλτιστη χρήση του νερού για το παρόν και το μέλλον. Η προστασία των υδατικών πόρων και περιβάλλοντος. Η βιώσιμη ανάπτυξη. Η υπερκατανάλωση ή η κακή χρήση του νερού στο παρελθόν έχει οδηγήσει σε καταστροφές τόσο του περιβάλλοντος, όσο και των πόρων. Η κακή χρήση ενός υδατικού αποθέματος ή μιας πηγής νερού, δηλαδή χρήση που μειώνει διαρκώς την ποσότητά της οδηγεί μακροπρόθεσμα στην εξάντληση. Δηλαδή, αν οι δείκτες κατανάλωσης είναι υψηλότεροι από τους δείκτες αναπλήρωσης τότε υπάρχει ο κίνδυνος της εξαφάνισης. Στην ίδια λογική, υπάρχει κίνδυνος όχι μόνο για την ποσοτική ανανέωση, αλλά και για την ποιοτική αν η συσσώρευση ρυπογόνων ουσιών είναι σχετικά μεγαλύτερη από τις δυνατότητες αυτοκαθαρισμού του νερού. Αυτή είναι και η έννοια της αειφορίας των φυσικών πόρων, στην προκειμένη περίπτωση του νερού, η διαχείριση του οποίου θα πρέπει να διέπεται από αυτή την αντίληψη. Η ρύπανση και η περιβαλλοντική υποβάθμιση ήταν μέχρι πρόσφατα ταυτόσημες με τη βιομηχανία και την αστυφιλία. Αντίθετα, η γεωργία θεωρείτο ο προστάτης της φύσης και ακόμα πιο συχνά το θύμα των επεμβάσεων και ρυπάνσεων που προκαλούσαν η βιομηχανία και οι εν γένει ανθρώπινες δραστηριότητες. Σήμερα οι ρυπογόνες ουσίες που έχουν γεωργική προέλευση πρέπει να συμπεριλαμβάνονται στα στοιχεία της περιβαλλοντικής ρύπανσης και κυρίως να συγκαταλέγονται στα περιβαλλοντικά προβλήματα που έχουν άμεση σχέση κυρίως με το νερό. Ελληνικά προβλήματα και αδυναμίες. Η χώρα μας διαθέτει συνολικά επαρκείς υδατικούς πόρους, επιφανειακούς και υπόγειους, αλλά η γεωμορφολογική της σύνθεση, η γεωλογική δομή, η άνιση κατανομή των ατμοσφαιρικών κατακρημνισμάτων στο χώρο και στο χρόνο και τέλος η άνιση κατανομή των δραστηριοτήτων, και επομένως των υδατικών αναγκών, κυρίως στο χώρο, μειώνουν σημαντικά τη διαθέσιμη ποσότητα και δυσκολεύουν την αξιοποίηση. Τα ιδιαίτερα χαρακτηριστικά της χώρας, σε σχέση με τους υδατικούς πόρους, από τα οποία προκύπτουν και οι δυσκολίες διαχείρισής τους, μπορούν να ταξινομηθούν ως εξής: 1) Ως προς την κατανομή των βροχοπτώσεων, η οποία είναι άνιση και ως προς το χώρο και ως προς το χρόνο. Συγκεκριμένα η Δυτική Ελλάδα δέχεται μεγαλύτερα ύψη βροχών από την Ανατολική. Επίσης έχουμε μεγάλη συγκέντρωση βροχοπτώσεων τη χειμερινή περίοδο. Δ. Παπαδόπουλος, Χημικός 2\n3 2) Ως προς την κατανομή της ζήτησης, η οποία είναι άνιση και ως προς το χώρο και ως προς το χρόνο. Στα μεγάλα κέντρα Αθήνα - Θεσσαλονίκη - Πάτρα, που παρουσιάζεται η μεγαλύτερη συγκέντρωση πληθυσμού γεγονός που καθιστά ελλειμματικές σε νερό αυτές τις περιοχές, ενώ ως προς το χρόνο η μεγάλη ζήτηση παρατηρείται από τη γεωργία (84% του χρησιμοποιούμενου νερού) την ξηρή περίοδο. 3) Ως προς τη μορφολογία της επιφάνειας της χώρας, με τη δημιουργία πολλών μικρών υδατικών ρευμάτων. 4) Προβλήματα δημιουργούνται από την εντατική εκμετάλλευση παράκτιων υδροφορέων με κίνδυνο εισδοχής των νερών της θάλασσας, την εξάρτηση της Βόρειας Ελλάδας από τις επιφανειακές απορροές ποταμών που έρχονται από γειτονικά κράτη και λόγω των πολλών άνυδρων ή με ελάχιστους υδατικούς πόρους νησιών της χώρας. Στενή σχέση με τη διαθέσιμη ποσότητα νερού έχει βέβαια και η ποιότητα. Οι μακροχρόνιες ανθρώπινες δραστηριότητες έχουν αρχίσει να κάνουν εμφανή, τα τελευταία χρόνια, την υποβάθμιση της ποιότητας του νερού, τόσο στους επιφανειακούς όσο και στους υπόγειους υδατικούς πόρους. Οι κύριες πηγές ρύπανσης και μόλυνσης είναι τα αστικά λύματα και τα βιομηχανικά απόβλητα. Τα τελευταία χρόνια εμφανίστηκε και η γεωργική ρύπανση λόγω έντονης χρήσης λιπασμάτων, εντομοκτόνων και ζιζανιοκτόνων. Επίσης στη χώρα μας οι υπόγειοι υδατικοί πόροι που βρίσκονται σε παράκτιες περιοχές έχουν υποστεί σε σημαντικό βαθμό υφαλμύρωση, λόγω διείσδυσης του θαλάσσιου νερού, γεγονός που οφείλεται κατά κύριο λόγο σε υπεράντληση και γενικά σε κακή διαχείριση. Πολλές μεγάλες λίμνες που βρίσκονται κοντά σε οικιστικές περιοχές έχουν ήδη υποστεί υποβάθμιση της ποιότητας του νερού τους π.χ. Λίμνη Καστοριάς, Ιωαννίνων. Το ίδιο έχει συμβεί και στα μεγάλα ποτάμια π.χ. Πηνειός Θεσσαλίας. Ατμοσφαιρικά κατακρημνίσματα στην Ελλάδα. Όπως ήδη αναφέρθηκε τα ατμοσφαιρικά κατακρημνίσματα χαρακτηρίζουν τις διάφορες περιοχές από υδρολογικής απόψεως. Το μέγεθος και η κατανομή αυτών στο χώρο και το χρόνο έχει ιδιαίτερη σημασία για όλες τις χρήσεις του νερού, επομένως και για τις διάφορες τεχνικές διαχείρισής του. Χαρακτηριστικό παράδειγμα που μας ενδιαφέρει ιδιαίτερα και θα αναφερθούμε πιο εκτεταμένα είναι η χώρα μας. Η Ελλάδα διακρίνεται για τη μεγάλη ανισοκατανομή, τόσο σε ότι αφορά το ετήσιο μέγεθος όσο και το χώρο και το χρόνο των ατμοσφαιρικών κατακρημνισμάτων που δέχεται. Οι πεδινές της περιοχές κατά μήκος των δυτικών ακτών έχουν σχεδόν διπλάσια ετήσια βροχόπτωση από ότι οι αντίστοιχες στα ανατολικά παράλια. Οι ορεινές περιοχές, με κύριο άξονα την Πίνδο και την προς νότο προέκτασή του, και οι ορεινοί όγκοι στα βόρεια όρια της χώρας έχουν πολλαπλάσια βροχόπτωση από πεδινές περιοχές που βρίσκονται σε απόσταση λίγων μόλις χιλιομέτρων από αυτές. Σχετικά με την κατανομή των βροχών στο χρόνο, σε γενικές γραμμές, το μεγαλύτερο ύψος παρατηρείται κατά τους ψυχρούς μήνες του έτους. Μέσα στο πλαίσιο αυτό παρατηρούνται σημαντικές διαφοροποιήσεις από περιοχή σε περιοχή. Έτσι, στα νότια και τα νησιά το φθινόπωρο και το χειμώνα έχουμε το μέγιστο της βροχής, ενώ το καλοκαίρι και μέρος της άνοιξης επικρατεί σχεδόν ξηρασία. Στα βόρεια η χρονική αυτή κατανομή αλλάζει σημαντικά, όπου φθινόπωρο-χειμώναςάνοιξη έχουν σχεδόν ισοκατανομή της βροχής, με το καλοκαίρι να παραμένει σχεδόν ξερό. Είναι φυσικό, ότι κάτω από αυτές τις συνθήκες, για να γίνει δυνατή η ανάπτυξη Δ. Παπαδόπουλος, Χημικός 3\n4 των καλλιεργειών από τα μέσα της άνοιξης μέχρι το τέλος τουλάχιστον του καλοκαιριού χρειάζεται η εφαρμογή αρδεύσεων. Η διακύμανση της παροχής ενός υδάτινου ρεύματος ακολουθεί σε γενικές γραμμές τη διακύμανση των βροχών που πέφτουν στη λεκάνη απορροής του. Τεχνικές και τρόποι διαχείρισης υδατικών πόρων. Οι τεχνικές και οι τρόποι διαχείρισης των υδάτινων πόρων είναι οι εξής: 1) Συλλογή όμβριων υδάτων σε ταμιευτήρες με κατασκευή φραγμάτων. 2) Άντληση υπόγειου νερού. 3) Αφαλάτωση. 4) Έλεγχος καιρικών συνθηκών. Το νερό από τις βροχοπτώσεις ή από το χιόνι που λιώνει μπορεί να οδηγηθεί και συγκεντρωθεί στους λεγόμενους ταμιευτήρες. Το νερό αυτό μπορεί να ελευθερώνεται ανάλογα με τη χρήση για την οποία το προορίζουμε, για να παράγουμε ηλεκτρική ενέργεια ή να μειώσουμε τους κινδύνους από πλημμύρες, να προμηθεύουμε τα υδραγωγεία των πόλεων ή να έχουμε νερό για άρδευση της καλλιεργούμενης γης. Οι τεχνητές λίμνες ή ταμιευτήρες είναι αποθηκευτικοί χώροι νερού και έχουν σαν κύριο σκοπό να εξισορροπούν τις μεταβαλλόμενες παροχές του υδάτινου ρέματος με τις επίσης μεταβαλλόμενες ανάγκες του αρδευτικού δικτύου. Οι ταμιευτήρες του νερού δημιουργούνται με την κατασκευή φραγμάτων κάθετων προς τη διεύθυνση ροής του υδάτινου ρεύματος. Τα φράγματα διακρίνονται ανάλογα με τον τύπο και το υλικό κατασκευής τους σε φράγματα βαρύτητας, τοξωτικά και χωμάτινα. Κύριο χαρακτηριστικό ενός φράγματος αποτελεί ο υπερχειλιστής που εξασφαλίζει την απομάκρυνση του πλεονάζοντος νερού, αν η στάθμη του στον ταμιευτήρα ξεπεράσει κάποιο όριο ασφαλείας. Η υπεράντληση του υπόγειου νερού μπορεί να προκαλέσει ή να επιτείνει διάφορα προβλήματα, όπως εξάντληση υδροφορέων, καθίζηση υδροφορέων (βύθιση του εδάφους καθώς υπεραντλείται το νερό) και εισχώρηση αλμυρού νερού στους υδροφορείς. Το υπόγειο νερό μπορεί επίσης να μολυνθεί από βιομηχανικές και γεωργικές δραστηριότητες και άλλες αιτίες. Τρόποι για να επιβραδύνουμε την εξάντληση του υπόγειου νερού είναι ο έλεγχος της αύξησης του πληθυσμού, η καλλιέργεια φυτών όχι απαιτητικών σε νερό σε ξηρές περιοχές, η ανάπτυξη ποικιλιών καλλιεργουμένων φυτών με μικρότερες απαιτήσεις σε νερό και με την ορθολογική άρδευση. Αφαλάτωση είναι η διαδικασία που εφαρμόζεται ώστε το θαλασσινό νερό να απαλλαγεί από το αλάτι και να μπορεί να χρησιμοποιηθεί ανάλογα με τις ανάγκες. Αυτός είναι ο ένα τρόπος αύξησης του διαθέσιμου γλυκού νερού. Η απόσταξη και η αντίστροφη όσμωση είναι δύο από τις περισσότερο χρησιμοποιούμενες μεθόδους. Η απόσταξη περιλαμβάνει θέρμανση του αλμυρού νερού μέχρι αυτό να εξατμισθεί και να συμπυκνωθεί ως γλυκό νερό, αφήνοντας το αλάτι σε στερεή μορφή. Στην αντίστροφη όσμωση το αλμυρό νερό αντλείται υπό υψηλή πίεση δια μέσου λεπτών μεμβρανών οι πόροι των οποίων επιτρέπουν στα μόρια του νερού αλλά όχι και στα διαλυμένα άλατα να τις διαπεράσουν. Η αφαλάτωση έχει το μειονέκτημα ότι απαιτεί μεγάλη ηλεκτρική ενέργεια και έτσι το νερό που προκύπτει κοστίζει τρεις με πέντε φορές περισσότερο από το νερό που προέρχεται από συμβατικές πηγές. Για χρόνια μερικές χώρες, κυρίως οι Ηνωμένες Πολιτείες, πειραματίστηκαν στο «βομβαρδισμό» των νεφών με χημικές ουσίες κυρίως με κρυστάλλους ιωδίου. Αυτοί Δ. Παπαδόπουλος, Χημικός 4\n5 προσθέτουν σταγονίδια νερού σε ένα σύννεφο που όταν ενωθούν και γίνουν αρκετά βαριά πέφτουν στη γη με τη μορφή βροχόπτωσης. Η μέθοδος αυτή έχει πολλά μειονεκτήματα, όπως για παράδειγμα την ανεύρεση του κατάλληλου σύννεφου. Στην καλύτερη περίπτωση μπορεί να αυξηθεί η βροχόπτωση κατά 20%. Ένα άλλο μειονέκτημα είναι ότι δεν μπορούμε εύκολα να υπολογίσουμε το χρόνο που απαιτείται μέχρι να εκδηλωθεί το αποτέλεσμα, δηλαδή η βροχόπτωση, και έτσι μπορεί αυτή να πέσει σε λάθος χρόνο. Προς το παρόν οι επιστήμονες ερευνούν τρόπους παρέμβασης στις κλιματικές συνθήκες με σκοπό το μετριασμό των καταιγίδων και κυκλώνων. Τα πειράματα αφορούν κυρίως τη μείωση της ταχύτητας των καταιγίδων με την τροφοδότηση του κυκλώνα με ιωδιούχο άργυρο. Ερωτήσεις παραγράφων 5.7. (Ρύπανση υδάτων) & 5.8. (Διαχείριση υδατικών πόρων). 1) Ερώτηση 39 σχολικού βιβλίου σελ. 134: Τι είναι η ρύπανση; 2) Ερώτηση 40 σχολικού βιβλίου σελ. 134: Ποιες είναι οι κατηγορίες ρυπαντών του νερού; 3) Ερώτηση 41 σχολικού βιβλίου σελ. 134: Ποια ρύπανση του νερού αποκαλείται σωστά μόλυνση; 4) Ερώτηση 43 σχολικού βιβλίου σελ. 134: Ποιοι οι στόχοι της διαχείρισης των υδατικών πόρων; 5) Ερώτηση 44 σχολικού βιβλίου σελ. 134: Ποιες αρχές πρέπει να διέπουν τη διαχείριση των υδατικών πόρων; 6) Ερώτηση 45 σχολικού βιβλίου σελ. 134: Ποια τα ιδιαίτερα χαρακτηριστικά της χώρας μας σε σχέση με τους υδατικούς πόρους; 7) Ερώτηση 46 σχολικού βιβλίου σελ. 134: Πώς χαρακτηρίζετε η χώρα μας από την άποψη των ατμοσφαιρικών κατακρημνισμάτων και γιατί; 8) Ερώτηση 47 σχολικού βιβλίου σελ. 134: Τι είναι τα φράγματα και τι οι ταμιευτήρες; 9) Ερώτηση 48 σχολικού βιβλίου σελ. 134: Ποιες τεχνικές διαχείρισης υδάτων γνωρίζετε; 10) Τι συνέπειες έχει η υπεράντληση του υπόγειου νερού και πώς μπορούμε να την επιβραδύνουμε; Δ. Παπαδόπουλος, Χημικός 5


Σύλλογος Μαραθωνοδρόμων Ν. Λάρισας: Δεκεμβρίου 2017\nΣήμερα το πρωί στην καθιερωμένη ομαδική προπόνηση αποχαιρετίσαμε το 2017.\nΠραγματοποιήθηκε προπόνηση στον Κραννώνα\nΣάββατο 30 Δεκεμβρίου πραγματοποιήθηκε από αθλητές του Συλλόγου Μαραθωνοδρόμων Νομού Λάρισας προπόνηση στον Κραννώνα Λάρισας.\nΟι αθλητές ακολούθησαν την διαδρομή του αγώνα ο οποίος θα πραγματοποιηθεί στις 4 Μαρτίου 2018. Εκκίνηση και τερματισμός ήταν το κέντρο του Κραννώνα, ενώ η διαδρομή πέρναγε τους αθλητές μέσα από τον αρχαιολογικό χώρο με το μοναδικά ταφικά μνημεία αρχαίων βασιλιάδων - στρατηγών της περιοχής.\nΥπενθυμίζουμε ότι ο αγώνας θα ενισχύσει την Ελληνική Αντικαρκινική Εταιρεία Παράρτημα Λάρισας.\nΟμαδική προπόνηση στη διαδρομή του Κραννώνα\nΤο Σάββατο 30-12-2017 στις 10:00, θα πραγματοποιηθεί ομαδική προπόνηση 10χλμ στη διαδρομή του αγώνα στον Κραννώνα. Όποιος θέλει μπορεί να συμμετέχει.\nΣυνάντηση 09:30 στο Βασιλόπουλο στο ποτάμι.\nΕκκίνηση 10:00 από την πλατεία του Κραννώνα\nΟμαδική Προπόνηση 31.12.2017\nΤην Κυριακή 31 Δεκεμβρίου 2017 θα πραγματοποιηθεί η ομαδική προπόνηση του Συλλόγου. Ώρα εκκίνησης 9:00 και σημείο συνάντησης στην κοίτη του ποταμού Πηνειού, στο ύψος της γέφυρας Ναϊάδων Νυμφών (σούπερ μάρκετ Βασιλόπουλος).\nΓεντίκι Trail και Γεντικάκι\nΣήμερα αθλητές του Συλλόγου Μαραθωνοδρόμων Νομού Λάρισας πραγματοποίησαν προπόνηση - χάραξη της διαδρομής του Γεντίκι Trail αλλά και από τη μικρή διαδρομή Γεντικάκι.\nΟι αθλητές εκτός από τη σηματοδότηση του μονοπατιού, τοποθέτησαν για ακόμη μια φορά σημαία στην κορυφή του μυστικού βουνού της Λάρισας, αυτή τη φορά όμως μεταλλικής κατασκευής.\nΥπενθυμίζουμε ότι οι αγώνες θα πραγματοποιηθούν στις 18 Φεβρουαρίου 2018.\nΤην Πέμπτη 28 Δεκεμβρίου θα πραγματοποιηθεί προπόνηση - φρεσκάρισμα σηματοδότησης διαδρομής.\nΣημείο συνάντησης το σημείο 'Μελίσσια' στις 10 το πρωί.\nΗ σημερινή ομαδική προπόνηση 26.12.2017\nΚαι σήμερα τρέξαμε παρέα δίπλα στον Πηνειό. Καλές γιορτές σε όλους.\nΟμαδική προπόνηση 26.12.2017\nΤην Τρίτη 26 Δεκεμβρίου 2017 θα πραγματοποιηθεί η ομαδική προπόνηση του Συλλόγου. Ώρα εκκίνησης 9:00 και σημείο συνάντησης στην κοίτη του ποταμού Πηνειού, στο ύψος της γέφυρας Ναϊάδων Νυμφών (σούπερ μάρκετ Βασιλόπουλος).\nΌπως κάθε χρόνο, και φέτος τρέχουμε παρέα για να υποδεχτούμε το νέο χρόνο όλοι μαζί και να ανταλλάξουμε ευχές και να κεραστούμε.\nΠραγματοποιήθηκε ο 6ος συμβολικός αγώνας 10 χλμ\nΓια 6η συνεχόμενη χρονιά πραγματοποιήθηκε στη Λάρισα ο συμβολικός αγώνας 10 χλμ στη μνήμη συναθλητών που έφυγαν νωρίς. Η ανταπόκριση των αθλητών και φέτος ήταν μεγάλη, ενώ αξίζει να σημειωθεί ότι αθλητές από Τύρναβο, Αμπελώνα και Αργυροπούλι ήρθαν και έτρεξαν μαζί μας, όπως και ο Στέργιος Κουσκουρίδας που ήρθε από το Βόλο στη Λάρισα για το σημερινό συμβολικό αγώνα. Ο συμβολικός αγώνας ξεκίνησε με αφορμή αιφνίδιο χαμό συναθλητή από την Αθήνα πριν 6 χρόνια στο μαραθώνιο Αθηνών, στο αγώνισμα των 10 χλμ. Γι' αυτό το λόγο ο σημερινός αγώνας καθιερώθηκε όχι μόνο για να τιμήσουμε τη μνήμη των φίλων συναθλητών που έφυγαν νωρίς, αλλά και για να θυμόμαστε για ακόμη μια φορά τη σημασία των τακτικών ιατρικών εξετάσεων.\nΟ Σύλλογος Μαραθωνοδρόμων Νομού Λάρισας σας εύχεται\nΚοινωνική Ευθύνη Συλλόγου Μαραθωνοδρόμων Νομού Λάρισας\nΟ Σύλλογος Μαραθωνοδρόμων Νομού Λάρισας πέρα από την πλούσια και έντονη αθλητική δραστηριότητα που έχει με πολυάριθμες μαζικές αθλητικές αποστολές σε Ελλάδα και εξωτερικό τα τελευταία χρόνια έχει αναπτύξει και έντονη κοινωνική δράση. Όλο αυτό το διάστημα έχει υποστηρίξει πολλά ευαγή ιδρύματα και φορείς του Νομού Λάρισας και της Ελλάδας γενικότερα μέσα από τις δράσεις του.\nΣε αυτό ακριβώς το πλαίσιο της κοινωνικής ευθύνης που έχει καλλιεργήσει και αναπτύξει, ο Σύλλογος Μαραθωνοδρόμων Νομού Λάρισας απέκτησε έναν αυτόματο φορητό απινιδωτή τον οποίο θα τον θέτει προς διάθεση σε εκπαιδευμένους εθελοντές με γνώση καρδιοαναπνευστικής ανάνηψης (κατόχους πιστοποίησης χρήσης απινιδωτή) για τις αθλητικές διοργανώσεις του αλλά και για όπου χρειαστεί στο Νομό Λάρισας.\nΤι είναι ο απινιδωτής;\nΟ απινιδωτής είναι ιατρική συσκευή για την επανέναρξη της λειτουργίας της καρδιάς μετά από καρδιακή ανακοπή. Χρησιμοποιείται στις μονάδες εντατικής θεραπείας, στα χειρουργεία, σε οχήματα υπηρεσίας διάσωσης, αεροδρόμια, καταστήματα τραπεζών, εστιατόρια, γήπεδα και άλλους χώρους όπου συνωστίζονται άνθρωποι. Είναι εύκολος για χρήση από μη επαγγελματίες του τομέα υγειονομικής περίθαλψης.\n6ος Συμβολικός αγώνας στη μνήμη συναθλητών\nΤην Κυριακή 24/12/2017 - παραμονή Χριστουγέννων- ο Σύλλογος Μαραθωνοδρόμων Νομού Λάρισας διοργανώνει για 6η χρονιά συμβολικό αγώνα δρόμου στη μνήμη όσων φίλων συναθλητών έφυγαν νωρίς, συνολικής απόστασης 10 χλμ.\nΣημείο συνάντησης στο ύψος του Σούπερ Μάρκετ Βασιλόπουλος.\nΏρα εκκίνησης του συμβολικού αγώνα στις 10:00 π.μ.\nΟ αγώνας είναι συμβολικός και δεν θα δοθούν μετάλλια, ενώ η διαδρομή των 10 χλμ θα πραγματοποιηθεί κατά μήκος της κοίτης του ποταμού Πηνειού.\nΔείτε το teaser video του 13ου Διεθνούς Μαραθωνίου Θεσσαλονίκης\nΕτήσια Γενική Συνέλευση της ΕΟΣΛΜΑ-Υ\nΤο Σάββατο 16 Δεκεμβρίου 2017 πραγματοποιήθηκε η ετήσια Γενική Συνέλευση της Ελληνικής Ομοσπονδίας Συλλόγων Λαϊκού Μαζικού Αθλητισμού - Υπεραποστάσεων (ΕΟΣΛΜΑ-Υ) στην Αθήνα.\nΕκπρόσωποι των Συλλόγων Δρομέων από όλη την Ελλάδα συναντήθηκαν και σε ένα φιλικό κλίμα συζήτησαν, μεταξύ άλλων, για τους επόμενους στόχους τους και δράσεις τους.\nΤην Κυριακή 17 Δεκεμβρίου πραγματοποιήθηκε για 6η χρονιά ο γύρος Πυλαίας. Στον αγώνα κάθε χρόνο αρκετοί αθλητές του Συλλόγου Μαραθωνοδρόμων Νομού Λάρισας συμμετέχουν. Στη φετινή διοργάνωση έλαβαν μέρος και τερμάτισαν επιτυχώς οι Αντωνούλας Αθανάσιος, Καραγιαννίδης Χρήστος και Παπακωνσταντίνου Θεόδωρος.\nΕπίσης, στον αγώνα SantaRun Βριλήσσια έλαβε μέρος και τερμάτισε επιτυχώς ο Γκουτζουρέλας Νίκος, ο οποίος κατέλαβε και τη 2η θέση στη γενική κατάταξη.\nΚαι σήμερα τρέξαμε παρέα δίπλα στον ποταμό Πηνειό.\nΤην Πέμπτη 14 Δεκεμβρίου ανοίγουν οι εγγραφές για τον πιο διάσημο αγώνα βουνού στον κόσμο, τον γνωστό στους περισσότερους και ως ULTRA TRAIL DU MONT BLANC ή UTMB. Ο αγώνας αυτός αποτελεί πρόκληση και στόχο για κάθε αθλητή βουνού, κάτι το οποίο γίνεται εύκολα αντιληπτό από τις χιλιάδες συμμετοχές που έχει κάθε χρόνο, ενώ εντυπωσιακός είναι και ο αριθμός των αθλητών που επιθυμούν να λάβουν μέρος αλλά δε γίνονται δεκτοί από τη διοργάνωση λόγω των αυστηρών ορίων που έχουν θέσει για τους αγώνες τους.\nΣυνολικά διεξάγονται 5 αγώνες και είναι οι ακόλουθοι.\nΟ UTMB® > 170Κ, +10000, με όριο 46:30 ώρες, και συνολικά 2300 αθλητές.\nΟ TDS® > 119K, +7250, με όριο 33 ώρες, και συνολικά 1600 αθλητές.\nΟ CCC® > 101K, +6100, με όριο 26:40 ώρες, και συνολικά 1900 αθλητές.\nΟ OCC > 55K, +3500, με όριο 14:30 ώρες, και συνολικά 1200 αθλητές.\nΟ PTL® > 290Κ, +26500, με όριο 151:30 ώρες, και οι αθλητές πρέπει να κάνουν ομάδα των 2 ή 3 αθλητών.\nΟι περίοδος εγγραφών θα διαρκέσει από 14 Δεκεμβρίου μέχρι και τις 3 Ιανουαρίου.\nΚαλή επιτυχία σε όλους που επιθυμούν να λάβουν μέρος.\nΟι συμμετοχές του Συλλόγου 10/12/2017\n15ος Ημιμαραθώνιος Τύρναβος-Λάρισα\nΤην Κυριακή 10 Δεκεμβρίου πραγματοποιήθηκαν αρκετοί αγώνες σε όλη την Ελλάδα. Οι αθλητές του Συλλόγου Μαραθωνοδρόμων Νομού Λάρισας, για μια ακόμα φορά, απέδειξαν στους δρόμους και στα βουνά, ότι όλα είναι εφικτά αρκεί να το προσπαθήσεις.\nΟι αγώνες που οι αθλητές μας έλαβαν μέρος και τερμάτισαν επιτυχώς είναι οι εξής.\nΣτον 10 Σαρωνικό Δρόμο, αγώνα υπεραπόστασης, 64 χλμ, που έγινε το Σάββατο 2 Δεκεμβρίου, έλαβε μέρος και τερμάτισε επιτυχώς ο Παρλαπάνος Τάκης.\nΟμαδική Προπόνηση 17.12.2017\nΤην Κυριακή 17 Δεκεμβρίου 2017 θα πραγματοποιηθεί η ομαδική προπόνηση του Συλλόγου. Ώρα εκκίνησης 9:00 και σημείο συνάντησης στην κοίτη του ποταμού Πηνειού, στο ύψος της γέφυρας Ναϊάδων Νυμφών (σούπερ μάρκετ Βασιλόπουλος).\nΓεντικάκι - ο νέος παράλληλος αγώνας του Γεντίκι Trail 2\nΣας παρουσιάζουμε μερικές φωτογραφίες από τη διαδρομή του Γεντικάκι, τον παράλληλο αγώνα 5 χλμ του Γεντίκι Trail 2.\nΟι αγώνες θα διεξαχθούν 18 Φεβρουαρίου 2018 στο Γεντίκι, το μυστικό βουνό της Λάρισας, το οποίο είναι γνωστό από την αρχαιότητα για τον περίφημο πράσινο λίθο. Υλικό το οποίο αποτέλεσε περίφημη πρώτη ύλη για πολλά μνημεία της αρχαιότητας.\nΠροκήρυξη 7ου αγώνα δρόμου "Ιωάννης Καποδίστριας"\nΠΡΟΚΗΡΥΞΗ 7ου ΑΓΩΝΑ ΔΡΟΜΟΥ\nΑΙΓΙΝΑ, ΚΥΡΙΑΚΗ 21 ΙΑΝΟΥΑΡΙΟΥ 2018\nΔΗΛΩΣΗ ΣΥΜΜΕΤΟΧΗΣ ΓΙΑ 10.000μ και 5.000μ\nΔΗΛΩΣΗ ΣΥΜΜΕΤΟΧΗΣ ΓΙΑ ΠΑΙΔΙΚΟΥΣ ΑΓΩΝΕΣ https://docs.google.com/forms/d/1Fb-KYwoGjOFuUl6KqXwgVZ1hjRQxCaIri5TP4foo6DE/edit\nΟ Ο.Α.Κ Αίγινας (Σύλλογος Στίβου) διοργανώνει τον 7ο αγώνα δρόμου με την επωνυμία «ΙΩΑΝΝΗΣ ΚΑΠΟΔΙΣΤΡΙΑΣ» υπό την αιγίδα της Περιφέρειας Αττικής, του Δήμου Αίγινας και της Ομοσπονδίας Κλασικού Αθλητισμού, τον ΣΕΓΑΣ και με την υποστήριξη του Δ.Α.Ο.Α.(Δημοτικός Αθλητικός Οργανισμός Αίγινας) και της Κ.Ε.Δ.Α. (Κοινωφελής Επιχείρηση Δήμου Αίγινας) σε συνεργασία με τον ΣΔΥ Αίγινας, την Επαγγελματική Ένωση Αίγινας, το Ίδρυμα Γεώργιος Μπεστ Κωστάκος, τον Σύλλογο Έπος Ανάβαση, το Εργομετρικό Κέντρο my athlete (www.myathlete.gr), την Ομάδα Ραδιοερασιτεχνών Αίγινας, το Νοσοκομείο Αίγινας , τον κύριο Σωκράτη Δούκα (γιατρός του αγώνα)και το Τμήμα Ναυτοπροσκόπων Αίγινας.\nΤο ημερολόγιο του Συλλόγου Μαραθωνοδρόμων Νομού Λάρισας 2018\nΤα ημερολόγια του Συλλόγου μας για το έτος 2018 είναι έτοιμα!\nΤο ημερολόγιο της νέας χρονιάς είναι ανανεωμένο σε μορφή σπιράλ και έχει μοναδικές στιγμές από την αγωνιστική χρονιά του 2017 που μόλις έκλεισε. Μπορείτε να το προμηθευτείτε από τα μέλη του Δ.Σ. και από τα γραφεία του Συλλόγου.\nΑγοράζοντας τα ημερολόγια, στηρίζετε το Σύλλογο και τις δράσεις του.\nΟμαδική φωτογραφία ΣΜΝ Λάρισας λίγο πριν την εκκίνηση του 14ου Ημιμαραθωνίου Τυρνάβου Λάρισας\nΗ παρουσία των συναθλητών μας θα είναι σε πολλούς αγώνες (Εννιπέα, Βέροια και Τύρναβο).\nΣτις 10.30 στην αψίδα εκκίνησης στον Τύρναβο για την καθιερωμένη ομαδική φωτογραφία. Οι αθλητές που θα τρέξουν στα 5 χλμ αντίστοιχα θα συναντηθούν στο σημείο εκκίνησης στις 10.\nΑγώνας δρόμου διοργανώνεται την Κυριακή 4 Μαρτίου 2018 στον Κραννώνα.\nΤα έσοδα θα διατεθούν για τους σκοπούς της Ελληνικής Αντικαρκινικής Εταιρείας Λάρισας.\nΕκκίνηση και τερματισμός: Δημοτικό Σχολείο Κραννώνα (μέσω Αρχαιολογικού χώρου Κραννώνα).\nΣυνδιοργάνωση: Περιφέρεια Θεσσαλίας, Αντιδημαρχία Πολιτισμού Δήμου Κιλελέρ, Τοπική Κοινότητα Κραννώνα, Σύλλογος Μαραθωνοδρόμων Ν.Λάρισας, Σύλλογος Γυναικών Κραννώνα.\nΠαρουσία του Συλλόγου Μαραθωνοδρόμων Νομού Λάρισας κυριολεκτικά παντού!!!\nΈτσι μετά το σαββατοκύριακο και τις συμμετοχές των αθλητών του σε αγώνες σε όλη την Ελλάδα, αυτή τη φορά οι Αθανασόπουλος Κώστας και Δημοβέλης Στέλιος προπονήθηκαν στην πόλη των Ιωαννίνων όπου βρέθηκαν πρόσφατα.\nΤο Σάββατο 2 Δεκεμβρίου πραγματοποιήθηκε για 2η χρονιά ο ορεινός αγώνας υπεραπόστασης Ultra Trail Pelion. Η συνολική απόσταση του αγώνα είναι 82 χλμ. Για το Σύλλογο Μαραθωνοδρόμων Νομού Λάρισας έλαβαν μέρος και τερμάτισαν επιτυχώς οι Φωλίνας Χρήστος, Γραμματικός Δημήτρης, Χατζηιωάννου Ιωάννης, Κούρτης Νικόλαος, Νάτσιος Γεώργιος και Νάτσιος Ανδρέας.\nΑκόμη, το Σάββατο 2 Δεκεμβρίου πραγματοποιήθηκε ο ορεινός αγώνας 10 χλμ στα λουτρά Πόζαρ. Για το Σύλλογο Μαραθωνοδρόμων Νομού Λάρισας έλαβαν μέρος και τερμάτισαν επιτυχώς οι Αντωνούλας Θανάσης, Νασίκα Νατάσα, Γκαρσίδης Πασχάλης και Μπαλαμώτη Άννα.\nΤην Κυριακή 3 Δεκεμβρίου πραγματοποιήθηκε στα λουτρά Πόζαρ ο ημιμαραθώνιος αγώνας. Για το Σύλλογο Μαραθωνοδρόμων Νομού Λάρισας έλαβε μέρος και τερμάτισε επιτυχώς ο Νίκου Λεωνίδας. Ενώ στον αγώνα των 5 χλμ έλαβαν μέρος και τερμάτισαν επιτυχώς οι Αντωνούλας Θανάσης και Κατσάνη Νικολέτα.\n7ος Ημιμαραθώνιος Αιγιαλειάς\nΑπό τον Αθλητικό Σύλλογο Αιγίου «ΑΘΗΝΟΔΩΡΟΣ Ο ΑΙΓΙΕΥΣ» ανακοινώνεται ότι ο 7ος Λαϊκός Αγώνας Δρόμου - Ημιμαραθώνιος Αιγιαλείας θα διεξαχθεί την Κυριακή, 18 Μαρτίου 2018.\nΗ σχετική προκήρυξη του αγώνα θα δημοσιευθεί προσεχώς στις δρομικές ιστοσελίδες και στην ιστοσελίδα του Συλλόγου (www.athinodoros.gr).\n3oς ΕΥΚΛΕΙΟΣ αγώνας Βουνού\n"O Σύλλογος Δρομέων Νοτίων Προαστίων Αττικής "ΕΥΚΛΗΣ" προκηρύσσει τον «3ο ΕΥΚΛΕΙΟ Αγώνα Νότιου Υμηττού»\nΟ αγώνας τελεί υπό την Αιγίδα των Δήμων Ελληνικού-Αργυρούπολης, Ηλιούπολης και Βύρωνα, του Ο.Ν.Α.Δ.Ε.Α.(Οργανισμού Νεολαίας κ Άθλησης του Δήμου Ελληνικού-Αργυρούπολης), του ΣΠΑΥ (Σύνδεσμου Προστασίας κ Ανάπτυξης Υμηττού), της Ομάδας Δασοπροστασιας κ Πολιτικής Προστασιας του Δήμου ΕΛΛΗΝΙΚΟΥ- ΑΡΓΥΡΟΥΠΟΛΗΣ και της ΕΟΣΛΜΑ-Υ.\nΗ σημερινή ομαδική προπόνηση 3/12/2017\nΚαι σήμερα τρέξαμε παρέα στον Πηνειό.\nΟ Λασσάνειος Δρόμος, η μεγάλη δρομική διοργάνωση της πόλης της Κοζάνης που συνδιοργανώνεται από τον Σύλλογο Δρομέων Υγείας Κοζάνης και τον Οργανισμό Αθλητισμού Πολιτισμού και Νεολαίας του Δήμου Κοζάνης, θα πραγματοποιηθεί το απόγευμα του Σαββάτου 14-4-2018 (Σάββατο πριν από την Κυριακή του Θωμά) με τη διεξαγωγή δύο αγώνων.\nΑ) Δρόμος υγείας και δυναμικού βαδίσματος 5 χλμ.\nΒ) Αγωνιστικός 10 χλμ.\nΠερισσότερες λεπτομέρειες προσεχώς.\nΚοινωνική Ευθύνη Συλλόγου Μαραθωνοδρόμων Νομού Λάρ...\nΔείτε το teaser video του 13ου Διεθνούς Μαραθωνίου...\nΓεντικάκι - ο νέος παράλληλος αγώνας του Γεντίκι T...


Κύριες τροφικές δυσανεξίες: ποιες είναι; – Sierafm.gr -SI.E.RA FM 1053 Σιάτιστα\nΟι τροφικές αλλεργίες και οι τροφικές δυσανεξίες έχουν παρόμοια συμπτώματα, αλλά διαφέρουν. Σε περίπτωση τροφικής δυσανεξίας, θα παρουσιάσετε μια σχεδόν άμεση δυσφορία.\nΕσείς γνωρίζετε ποιες είναι οι κύριες τροφικές δυσανεξίες;\nΤο φαγητό είναι η κύρια πηγή ενέργειας του σώματος. Εξάλλου, χρειάζεστε καθημερινή πρόσληψη διαφορετικών διατροφικών ομάδων για να προμηθεύσετε το σώμα σας με τις θρεπτικές ουσίες που χρειάζεται. Όμως, πολλοί άνθρωποι έχουν διατροφικές δυσανεξίες οι οποίες κάνουν πιο δύσκολη τη διατήρηση μιας ισορροπημένης διατροφής, από θρεπτικής πλευράς.\nΕίναι πιθανό να βιώσετε και ορισμένα δυσάρεστα συμπτώματα μετά την κατανάλωση συγκεκριμένων τροφίμων. Γι’ αυτόν τον λόγο, σε αυτό το άρθρο, θα συζητήσουμε για τις κύριες τροφικές δυσανεξίες και τα συμπτώματα που σχετίζονται με αυτές.\nΠρώτα απ’ όλα, είναι σημαντικό να γνωρίζετε τις διαφορές ανάμεσα σε τροφικές αλλεργίες και τροφικές δυσανεξίες. Αυτό επειδή στην πρώτη περίπτωση εμπλέκεται το ανοσοποιητικό σύστημα.\nΑπό την άλλη, οι τροφικές δυσανεξίες προκαλούνται κυρίως από έλλειψη στοιχείων τα οποία είναι απαραίτητα για τη σωστή πέψη των τροφών που τις προκαλούν. Όμως, υπάρχει και μια εξαίρεση: η γλουτένη. Η δυσανεξία στη γλουτένη προκαλεί αλλαγές στο ανοσοποιητικό.\nΈνα άτομο αλλεργικό σε μια τροφή δε μπορεί να τρώει τα πάντα. Αν το άτομο αυτό έχει μια τροφική δυσανεξία, ίσως μπορέσει να χωνέψει ένα μέρος από αυτή την τροφή χωρίς προβλήματα\nΚύριες τροφικές δυσανεξίες – Συμπτώματα\nΠαρότι ορισμένες τροφές μπορούν να προκαλέσουν τόσο μια αλλεργία, όσο και δυσανεξία, υπάρχουν παρόμοια συμπτώματα και στις δύο περιπτώσεις. Όπως προαναφέραμε, κάποια από αυτά είναι ανοσολογικά ενώ άλλα όχι.\nΤα κυριότερα συμπτώματα των τροφικών αλλεργιών είναι:\nΠρήξιμο στα χείλη ή τα βλέφαρα\nΚοκκινίλα στα μάτια\nΟι τροφικές δυσανεξίες έχουν παρόμοια αλλά πιο ήπια συμπτώματα. Ωστόσο, παραμένουν ενοχλητικά. Ορισμένα από αυτά είναι:\nΔιαστολή της κοιλιάς\nΤυπικά, οι αλλεργίες εκδηλώνονται από 30 έως 60 λεπτά μετά τη λήψη της τροφής και μπορούν να είναι δυνητικά σοβαρές. Από την άλλη, τα συμπτώματα της τροφικής δυσανεξίας ίσως χρειαστούν περισσότερο χρόνο για να εκδηλωθούν και είναι πιο ήπια.\nΤώρα γνωρίζετε τις κύριες διαφορές μεταξύ των τροφικών αλλεργιών και των δυσανεξιών. Στη συνέχεια θα μιλήσουμε για τις κύριες τροφικές δυσανεξίες.\nΑυτή η δυσανεξία, οφείλεται στην ανικανότητα του πεπτικού συστήματος να χωνέψει τη λακτόζη, η οποία είναι η ζάχαρη στο γάλα.\nΠροκαλείται από την ανεπαρκή παραγωγή του ενζύμου λακτάση. Αυτό το ένζυμο είναι υπεύθυνο για την πέψη της λακτόζης και, κατά συνέπεια, για τη σωστή απορρόφησή της. Γενικά, η κατάσταση αυτή μπορεί να είναι είτε προσωρινή είτε μόνιμη.\nΚύριες τροφικές δυσανεξίες – Δυσανεξία στη γλουτένη ή κοιλιοκάκη\nΗ γλουτένη είναι μια γλυκοπρωτεΐνη που βρίσκεται σε πολλές τροφές όπως το σιτάρι, τη βρώμη, ή το κριθάρι. Κάποιος υποφέρει από δυσανεξία στη γλουτένη όταν το μικρό του έντερο δεν μπορεί να χωνέψει τη γλουτένη. Γι’ αυτό, προκαλείται μια φλεγμονώδης αντίδραση στο έντερο. Τυπικά, αυτή είναι μια πάθηση που διαρκεί για ολόκληρη τη ζωή του ατόμου.\nΟυσιαστικά, είναι μια αυτοάνοση τροφική δυσανεξία. Τα κύρια συμπτώματά της είναι:\nΕίναι μια δυσανεξία στην κοινή ζάχαρη και προκαλείται από την έλλειψη ενός ενζύμου που ονομάζεται σουκράση.\nΓια τη δυσανεξία αυτή, η απουσία του ενζύμου εμποδίζει τη σωστή πέψη της σακχαρόζης. Αυτό προκαλεί συμπτώματα όπως διάρροια, φούσκωμα, και κοιλιακό πόνο, ανάμεσα σε άλλα.\nΚακή απορρόφηση φρουκτόζης\nΕπιπλέον, η φρουκτόζη που περιέχεται στα φρούτα προκαλεί πολλές διαφορετικές δυσανεξίες.\nΗ φρουκτόζη είναι η ζάχαρη στα φρούτα, σε ορισμένα λαχανικά, και το μέλι. Αν το έντερό σας δε μπορεί να χωνέψει αυτό το είδος ζάχαρης, θα υποφέρετε από τα τυπικά συμπτώματα των τροφικών δυσανεξιών μετά την κατανάλωση αυτών των τροφών.\nΕίναι πολύ σημαντικό να επισκεφθείτε έναν ειδικό αν υποψιάζεστε πως υποφέρετε από μια τροφική δυσανεξία. Εξάλλου, οι παθήσεις αυτές μπορούν να οδηγήσουν σε πολλά προβλήματα υγείας. Το αποτέλεσμα μπορεί να είναι η φτωχή απορρόφηση θρεπτικών ουσιών που χρειάζεται το σώμα σας για να λειτουργήσει σωστά.\nΣε ορισμένες περιπτώσεις, ίσως να χρειαστείτε ειδικές εξετάσεις για ν’ αναγνωρίσετε την αιτία. Έτσι, θα ανακαλύψετε και την καλύτερη θεραπεία.


Τα 10 καλύτερα ξενοδοχεία κοντά σε: Tovstonogov Bolshoy Drama Theater\nΤα καλύτερα ξενοδοχεία κοντά σε: Tovstonogov Bolshoy Drama Theater, Αγία Πετρούπολη\nΞενοδοχεία κοντά σε: Tovstonogov Bolshoy Drama Theater\nEmb. Reki Fontanki, 65, Αγία Πετρούπολη 191023, Ρωσία\nTovstonogov Bolshoy Drama Theater: Διαβάστε κριτικές\nΣε οποιαδήποτε απόσταση από: Tovstonogov Bolshoy Drama Theater\nΦίλτροΣε οποιαδήποτε απόσταση από: Tovstonogov Bolshoy Drama Theater\n0,2 χλμ. από Tovstonogov Bolshoy Drama Theater\n0,3 χλμ. από Tovstonogov Bolshoy Drama Theater\n0,4 χλμ. από Tovstonogov Bolshoy Drama Theater\n0,5 χλμ. από Tovstonogov Bolshoy Drama Theater\n0,6 χλμ. από Tovstonogov Bolshoy Drama Theater\nΗ τιμή που βρήκατε είναι κατά 57% χαμηλότερη από τη μέση τιμή του ξενοδοχείου, η οποία είναι 111 $/διανυκτέρευση.\n0,7 χλμ. από Tovstonogov Bolshoy Drama Theater\n0,8 χλμ. από Tovstonogov Bolshoy Drama Theater\n0,9 χλμ. από Tovstonogov Bolshoy Drama Theater